Dozena bat kontzertu antolatu ditu Kursaal Eszenak ospakizun kutsuko denboraldirako - Kursaal Donostia - San Sebastián Kursaal Donostia – San Sebastián\nDozena bat kontzertu antolatu ditu Kursaal Eszenak ospakizun kutsuko denboraldirako\nGaurkotasuna / 9 iraila, 2019\nAzaroaren 28an, Kursaalek bere 20. urteurreneko gala ospatuko du, besteak beste Euskadiko Orkestra, Lucía Lacarra dantzaria eta Izaro, Mikel Erentxun eta Eñaut Elorrieta abeslarien partehartzearekin.\nUrteurren hau dela eta, Kursaal Eszenak Hastapen Abonua jarri du abian, bereziki hautatuak izan diren musika klasikoko 3 kontzertuk osatzen duten abonua.\nGeneva Camerata, Hamburgoko NDR Elbphilharmonie, Martha Argerich, Concerto Köln eta Javier Camarenaren kontzertuek osatuko dute musika klasikoko eskaintza\nOmara Portuondo, Vetusta Morla, Ludovico Einaudi eta Los Secretos taldeak ere arituko dira urriaren 19tik urtarrilaren 31ra bitartean gauzatuko den Kursaal Eszenako denboraldi berrian\nKursaal Eszenak hamabi hitzordu dakartza Kursaalaren 20.urteurrenarekin bat egiten duen denboraldi berrirako. Aipatu urtemuga azaroaren 28an ospatuko da, hain zuzen, Kursaal 20 urte Gala ekitaldiarekin. Emankizun berezi honetan eraikineko urteko jarduera bildu eta ordezkatzen duten hainbat artista arituko dira, besteak beste, Euskadiko Orkestra Juan José Ocón zuzendariaren gidaritzapean eta Orfeoi Gazte-rekin batera; Lucía Lacarra dantzaria; Elena Sancho Pereg sopranoa, eta Izaro, Mikel Erentxun eta Eñaut Elorrieta abeslariak.\nDenboraldiko lehen hitzordua urriaren 19an izango da, haurrentzako apropos atondutako Musika Familian programazioko ikuskizun batekin. Bukatu berriz, 2020ko urtarrilean bukatuko da, Javier Camarena abeslari liriko entzutetsuaren errezitaldiarekin (urtarrilak 23), eta Madrilgo Los Secretos talde mitikoaren kontzertuarekin (urtarrilak 31).\nMusika klasikoko esparruak urriaren 27an urratuko du bidea, proposamen berezi batekin: Geneva Camerata, David Greilsammer-en zuzendaritzapean, Juan Kruz Díaz de Garaio koreografo eta dantzariarekin batera ariko da, guztiz berritzailea eta hipnotikoa den kontzertu/ikuskizuna gorpuzteko: taula gainean 30 musikari inguru euren instrumentuak jotzen eta batera zein bestera mugitzen; publikoak berriz, Lullyk idatzitako musikaren argi-ilunetatik, Mozarten 40. sinfoniaren espiritualtasun, pasio eta edertasunera garamatzan musika-bidaia egin ahal izango du.\nHamburgoko NDR Philharmonie orkestrak eskainiko du hurrengo kontzertua, azaroaren 12an. Duela bi urte Musika Hamabostaldian arrakasta itzela lortu zuen formazioa Leonidas Kavakos Greziako biolinista karismatikoarekin ariko da, oraingo honetan, Bartoken biolinerako 2. kontzertua interpretatzeko. Bruckner-en sinfonia ezagunenetako batek osatuko du programa, 7. sinfoniak.\nMartha Argerich pianoaren dama handia izango da Kursaalera heltzen hurrengoa (azaroak 23), herrialde baltikoetako musikari gazteek osatzen duten Kremerata Baltica ganbera orkestrarekin batera. Concerto Köln ganbera taldeak, ostera, Mayumi Hirasaki kontzertino japoniar ezagunaren gidaritzapean, barroko garaiko konpositore garrantzisuenen obrak interpretatuko ditu: Vivaldi, Telemann eta Corelli-ren sormen lanak, besteak beste (abenduak 14).\nNazioartean ezaguna eta txalotua den Javier Camarena abeslari lirikoaren errezitaldiarekin bukatuko da Kursaal Eszenaren denboraldi berriko musika klasikoko egitaraua (2020ko urtarrilak 23). 2016an, Kursaal Auditoriora egindako lehen bisitaldian, publikoaren onespena jaso zuen tenor mexikar ezagunak, Ángel Rodriguez pianoan lagun duela esakiniko du oraingoan errezitaldia.\nBestelako musiken atalari dagokionez, Kubako musikaren ezinbesteko izenetako bat etorriko da denboraldi honetan Kursaalera, Omara Portuondo. “Omara es Cuba – El Último Beso” bere azken bira handiarekin dator. Eszenatokian, eta beste hainbat musikariren artean, Roberto Fonseca pianista birtuosoa izango du lagun (urriak 30).\nKubako izarrari Vetusta Morla taldeak hartuko dio lekukoa. Azaroaren 2an itzuliko da Kursaalera, estudioan grabatutako “Mismo sitio, distinto lugar” bosgarren diskoarekin.\nEra berean, Kursaal Eszenaren denboraldi berrian izango da Ludovico Einaudi pianista (azaroak 4). Kontzertu honetarako sarrera gehienak maiatzean agortu ziren, salmenta abian jarritakoan. Zinemarako egin dituen konposizioengatik ere ezagun den Einaudik bere azken proiektua aurkeztuko du: “Seven Days Walking”.\nAtal honi bukaera emango dion taldea Los Secretos izango da, urtarrilaren 31n. Espainiako pop-rock musikaren historiako talde garrantzitsuenetako bat da, baita klasiko bihurtu diren hainbat kanturen egile ere: “Déjame”, “Sobre un vidrio mojado”, “Quiero beber hasta perder el control” eta “Pero a tu lado” abestienak besteak beste. Hamalaugarren lana aurkeztuko du boskoteak: “Mi Paraíso”.\nMusika Familian, haurrentzako apropos atondutako programazioak, bi ikuskizun ezberdin hartuko ditu: “Aske!” Musikala, non Aske Fundazioak sexu aniztasunaren gaia eszenaratzen duen endredozko komedia musikal batekin (urriak 19).\nAzaroaren 30ean, berriz, etxeko txikienek “Route 6.6” ikuskizunarekin gozatzeko aukera izango dute. Istorio honetako protagonistek osaba zenaren gitarra elektrikoa jaso dute oinordetzan, zeinak alde batetik bestera bidaiatu baitzuen instrumentu harekin. Gitarraren harietako bakoitzak gordetzen duen esperientzia biziberrituko dute istorioko lagunek, hala leku berrietara bidaiatuz, musika ona entzun eta ipuin ederrak ezagutuz: 6 hari, 6 ipuin.\nEgitarau berri honek uztailean bukatu zen denboraldia osatzen du. 2019ko lehen zazpi hilabeteetan hamabi kontzertu eskaini zituen programazio hark, eta 20.828 pertsona hartu zituzten ikuskizunek orotara.\nHurrengo denboraldiko kontzertuen aurrerapena\nAipatu hamabi kontzertuez gain, Kursaal Eszenaren 2020ko denboraldiko hitzorduetako biren sarreren salmenta ere abian jarriko da.\nOpera izango da horietako bat: Opus Lirica konpainiak Mozarten “Don Giovanni” ezaguna eszenaratuko du, otsailaren 21ean eta 22an. Gaurtik eskuragarri dira halaber Amaral taldeak martxoaren 12an emango duen kontzerturako sarrerak; “Salto al color” disko berria aurkeztuko dute.\nKursaal Eszenak, denboraldi honetan ere, aurrera egingo du Kursaal Eskura proposamenarekin; Donostiatik urrutien dauden gipuzkoar udalerrietatik datozen zaleei Kursaalera etortzea errazteko asmoz.\nAntzuola, Arrasate, Bergara, Elgoibar, Getaria, Ezkio, Itsaso, Legazpi, Urretxu, Oñati, Tolosa, Zarautz, Zumaia, Zumarraga eta Irungo entzuleek izan dute jadanik ekimenaz gozatzeko aukera, Kursaal Eszenak antolatutako kontzertuetan, eta laster beste udalerri batzuek ere proiektu honetan parte hartzea espero da.\nKursaal Eskura 2014. urtean sortu zen, Kursaal Eszenaren eta Gipuzkoako zenbait udalen elkarlanaren bidez. Doako autobus-zerbitzu bat jartzen du zaleen esku, udalerri horietatik abiatzen dena, eta, Kursaaleko kontzertua/ikuskaria amaitzen denean, jatorrizko abiapuntuetara itzultzen dena.\nAbonuen eta sarreren salmenta gaur hasiko da, irailak 9, 12:00etan, Kursaleko leihatilan (astelehenetik ostiralera 11:30etik 13:30era; ostegun eta ostiraletan baita 17:00etatik 20:00etara; larunbatetan 17:00etatik 20:00etara) edota Kursaaleko webgunean (www.kursaal.eus). Gogoan izan helbide hau dela sarrerak online erosteko baimenduta dagoen kanal bakarra.\nMusika klasikoko abonua erosteko azken epea urriaren 27a izango da. 5 kontzertutarako abonua da (Geneva Camerata, NDR Elbphilharmonie Orchestra, Kremerata Baltica & Martha Argerich, Concerto Köln, Javier Camarena). Sarrera arrunten aldean, abonua erosteak prezioaren %20a aurreztea dakar, baita bestelako abantailak ere.\nAurten, Kursaalaren 20. urteurrena baliatuta, Hastapen abonua ere jarri du abian Kursaal Eszenak, musika klasikoko 3 kontzertuk osatua (NDR Elbphilharmonie, Concerto Köln, Javier Camarena). Abonu hau orkestra sinfoniko baten handitasuna, musika barrokoaren gailurra eta egungo panorama lirikoko kantari nabarmenenetako bat zuzen-zuzenean ezagutu nahi dutenentzat bereziki prestatuta dago. Sarrera arrunten aldean, Hastapen abonua erosteak prezioaren %15a aurreztea dakar. Kursaal Eszenako abonatu berriek eskuratu ahal izango dute soilik abonu berezi hau, azaroaren 12ra arte.


LABORAL KUTXAK 109,2 MILIOI EUROKO MOZKIN BATERATUA LORTU ZUEN 2014an - Laboral Kutxa Prentsa aretoa\nFebruary 19, 2015 -an argitaratua Laboral Kutxa(e)k\nMOZKINA AURREKO EKITALDIKOA BAINO % 26,4 HANDIAGOA DA\nKAUDIMENA: COMMON EQUITY TIER 1 (CET 1) RATIOA % 13,56KOA DA, SEKTOREKO ONENENETAKOA\nKREDITU BERRIAK GORA EGIN DU: % 25 HAZI DA AZKEN SEI HILEKOAN HIPOTEKA MERKATUAN ETA % 17 KONTSUMOKOAN\n2015ko otsailaren 19a. 2014ko ekitaldiaren ezaugarri nagusiak honako hauek izan dira: alde batetik, interes-tasak gutxieneko maila historikoetara jaistea eta, horren ondorioz, erakarritako pasiboari dagozkion sarrerek eta kostuek behera egitea; eta, bestetik, kreditu-zorroak pixkanaka txikitzea, nahiz eta ekitaldiko bigarren erdialdean formalizazio kopuruak gora egin duen. Merkatuan antzemandako kreditu-jardueraren aldaketak, ordea, berankortasun-ratioei eustea eta hobetzea ekarri du berekin, azken sei urteetan lehen aldiz.\nGauzak horrela, LABORAL Kutxak balantze orekatua, likidezia-maila bikaina eta kapitalizazio handia izan ditu ekitaldia ixtean. Bestalde, emaitza-kontuak ohiko negozioaren sendotasuna jarri du agerian, aipatutako interes-tasen egoerak emaitza baldintzatu badu ere. Dena dela, Entitateak ekitaldiko aurreikuspenak bete egin ditu, gastuei eutsi eta hornidurak txikitu izanari esker. Horrenbestez, mozkin garbi bateratua 109,2 milioi eurokoa da, aurreko ekitaldikoa baino % 26,4 handiagoa. Eta emaitza horiei esker, sektoreko entitate errentagarrienetako bat da, % 7,56ko ROEa duela.\nEspezializazioan oinarritutako negozio-ereduaren garapenak ere zerikusia izan du ekitaldiko eboluzio positiboarekin. Hala, Enpresen Bankak –12 sukurtsal espezializatu eta Banka Korporatiboko 3 zentro ditu– eta Banka Pertsonaleko zein autonomo eta negozio txikientzako produktu eta zerbitzu espezializatuek bezero-segmentu nagusientzako balio-proposamena hobetzeko eta zerbitzua handitzeko aukera eman dute. Entitateak, finantza-negoziorako profesionalak ez ezik, aseguruen alorreko 200 profesional baino gehiago ditu. Horrela, “Banka-Aseguruetako” erreferentziako entitatea izatera heldu da.\nLABORAL Kutxak, gizarte-ekonomiako entitatea izanik, bere irabazien zati handi bat gizarteari itzultzen dio. Hala, iazko ekitaldian zehar, 20 milioi euroko diru-laguntzak bideratu zituen. Laguntza horien helburua Entitateak bere jarduera garatzen duen gizartean aurrerapena bultzatzea da. Jarduera-ardatz nagusiak honako hauek dira: kooperatibak sustatu eta enpresak garatzea, ikerkuntza bultzatzea eta enplegua sortzea. Horrez gain, kulturak, euskarak eta egoera ahulean dauden kolektiboek ere ekarpen nabarmenak jaso dituzte diru-laguntza horien bidez.\nKaudimenari dagokionez, lehen mailako baliabide propioak arriskuaren arabera haztatutako aktiboekin alderatzen dituen Common Equity Tier (CET1) adierazlearen bidez neurtuta, Entitateak % 13,56ko ratioarekin itxi du ekitaldia, eta sektoreko onenetakoa da.\nJoan den ekitaldian zehar Entitateak likidezia-posizio lasaia indartu du. Hala, emandako kreditu guztien eta bezeroen gordailuen arteko ratioa % 96,42koa da. Kontuan izan behar dugu txikizkako merkatuan diharduten sektoreko erakundeek % 126,9ko ratioa zutela batez beste iragan azaroan.\nKalifikazio-agentziek behin eta berriro agerian jarri dutenez, arriskuen gestioa eta, bereziki, kreditu-arriskuaren gestioa da Entitatearen indargune handienetako bat. Horren ondorioz, % 8,59ko berankortasun-tasa dugu, iaz baino portzentajezko 1,09 puntu txikiagoa eta sektorearen batez bestekoaren oso azpitik. Izan ere, sektoreak % 12,61ko ratioa zuen batez beste 2014ko abenduan.\nLABORAL Kutxak estaldura espezifikoen maila handia du eta bere hornidura generikoa 125,6 milioi eurokoa da.\nBezeroei emandako guztizko kreditua 14.143 milioi eurokoa izan da, hornidurak aintzat hartu gabe. Kopuruak % 5,65 egin du behera, baina beherakada hori sektorearen batez bestekoa baino txikiagoa izan da.\nEtxerako hipoteka-bermedun kredituen saldoa 10.258 milioi eurokoa da. Beraz, % 3,9ko jaitsiera izan du, sektoreak baino txikiagoa. Esan beharra dago, halere, urteko bigarren erdialdeko hipoteka-maileguen eboluzioak % 25eko hazkundea izan duela aurreko ekitaldikoarekin alderatuta. Kontsumo-negozioari dagokionez, saldoek % 1,39ko jaitsiera txikia izan dute, baina bigarren sei hilekoan, formalizazioak % 17 igo dira.\nGainera, 2014ko ekitaldia inflexio-puntu bat izan da Enpresen Bankarekin zerikusia duen jarduerari dagokionez. Hala, eskariaren hazkundeari eta merkataritza-jarduera handiagoari esker, enpresetako inbertsioa –kreditu-formalizazio berrien terminoetan neurtuta– % 29 handitu da aurreko ekitalditik honetara, eta inbertsio hori jasotzen duten enpresen kopurua % 32 igo da.\nAurrezkiaren portaera bikaina\nBaliabide bitartekotuen bolumen osoa (partikularren, enpresen eta instituzioen saldoak barne hartuta) 18.063 milioi eurokoa da, urtean % 5,26 gora egin ondoren. Balantzeko figurei dagokienez, berehalako erabilgarritasuna dutenek izan dituzte hazkunderik handienak, hala nola Max eta Ongizate Aurrezki kontuek, euren saldoak % 7,3 handitu baitira, baita kontu operatiboek ere, % 7,5eko hazkundearekin.\nBalantzetik kanpoko figuretan –inbertsio-fondoak eta aurreikuspen- eta pentsio-planak barne hartzen dituzte– igoerak are handiagoak izan dira, % 9,9koak hain zuzen. Horren arrazoiak dira, alde batetik, interes-tasen egoerak eragindako fondo-lekualdaketa, eta bestetik, Banka Pertsonalaren eredu espezialista finkatu izana. Horrek 200 gestore baino gehiagoko sarea du, familiei inbertsioen alorrean aholkularitza emateko.\nInteres-tasa oso txikiek, aurreko urtean baino are txikiagoek, ekitaldiko emaitzak baldintzatu dituzte berriz ere; izan ere, ohiko banku-negozioaren marjinetan presio handia egiten dute oraindik. Halere, LABORAL Kutxak errentagarritasun-maila egokiari eutsi dio eta 368,2 milioi euroko interesen marjina eskuratu du. Horri komisioek, dibidenduek eta beste finantza-eragiketa batzuek ekarritako sarrerak gehitu behar zaizkio, eta horiek guztiak bilduta, 517,8 milioiko marjina gordina lortu du Entitateak, aurreko ekitaldikoa baino % 2,8 handiagoa.\nAdministrazio-gastuak 253,4 milioi eurokoak izan dira. Hazkunde txikia izan dute aurreko ekitaldikoekin alderatuta, batik bat gordailuen gaineko zerga berriaren ondorioz.\nEntitateak arriskuak estaltzeko politika zuhurrari eutsi dio eta, guztira, 119,5 milioi euro bideratu ditu zuzkidurak eta saneamenduak egitera eta narriadurak xurgatzera. Edonola ere, kopurua % 14,9 txikiagoa da aurreko ekitaldikoa baino.\nHorniduretarako eta saneamenduetarako zuzkidurak egin ondoren, zerga aurreko emaitza bateratua 123,9 milioi eurokoa da, aurreko ekitaldikoa baino % 29 handiagoa. Azkenik, zerga ondorengo emaitza bateratua 109,2 milioi eurokoa izan da, aurreko ekitaldikoa baino % 26,4 handiagoa.\nSektoreko entitate guztietan bezala, aurreko ekitaldiarekin konparazioa egiten dugunean kontuan izan behar dugu 2013ko kontua berradierazi egin dela, kargen gaineko nazioarteko kontabilitate-arauaren (IFRIC21) interpretazioaren arabera. Horren eragileak Gordailuak Bermatzeko Fondorako (GBF) 2013ko ezohiko derramaren erregistroa eta 2013ko eta 2014ko ohiko ekarpenen erregistro aurreratua dira.\nEntitateak rating-posizio onari eutsi dio Estatuko finantza-merkatuan, bere kaudimenari, likideziari eta aktiboen kalitateari esker, egungo ingurune ekonomikoa kontuan hartuta. Fitch-Ibca eta Moody’s agentziek beren txostenetan baietsi dutenez, kalifikazio onaren arrazoiak Entitatearen arrisku-gestio egokia, arriskuen estaldura sendoa eta horiei jarraipena egiteko prozedurak dira, baita arrisku arazotsuen hornidura-maila handia ere.\nAseguruen negozioak dagoeneko 28,5 milioi euroko emaitza globalak ematen dizkio LABORAL Kutxa taldeari. Hona hemen arrazoiak: produkzio berriaren hazkundea, zorroaren leialtze-ratio bikaina, ezbehar-tasaren kontrola eta negozioaren integrazioaren osteko efizientziaren eta produktibitatearen hobekuntza.\nKreditu-kooperatibak, Seguros Lagun Aro SAren eta Seguros Lagun Aro Vida SAren jabe den aldetik, bankako eta aseguruetako zerbitzu globala eskaintzen die bere 1,2 milioi bezeroei. Entitatearen 368 sukurtsaletan, aseguru-adituek aholkua ematen diete bezeroei, merkatuan bakarra den zerbitzu espezialistaren bidez. Izan ere, zerbitzuak honako nortasun-ezaugarri hauek ditu: alde batetik, bezeroari aholkularitza egokia ematea, irtenbiderik onenak hartzeko; eta bestetik, zerbitzuaren kalitatea, batez ere ezbeharra gertatzen denean. Hala, ezbeharren bat jasan duten bezeroei 2014an egindako inkestaren arabera, ezbeharraren gestioarekiko duten gogobetetasuna 10etik 8,16koa izan da.\n“PROGRESS” Europako Mikrofinantzaketa Programaren esparruan Europako Inbertsio Funtsarekin sinatutako lankidetza-hitzarmenaren bidez, LABORAL Kutxak 24 milioi euroko finantzaketa-lerroa jarri du bere bezeroen esku. Programa horrek Estatuan eskainitako kopururik handiena eta Europako bigarren handiena da hori. Finantzaketa-lerro horren onuradunak profesional autonomoak eta enpresa txikiak dira.\nMikroenpresa eta autonomoentzako finantzaketa-programa horiek Gaztenpresaren jarduera bultzatu dute, mikroenpresak sortzen liderra izateko bokazioa baitu. Hala, 11 milioi euro formalizatu dira. Horri esker, Fundazioan aurkeztutako ekintzaileen asmo bideragarri guztiak abian jarri ahal izan dira.\nBestalde, CEPESekin (Espainiako Gizarte Ekonomiako Enpresen Konfederazioa) irailean berritutako hitzarmenak gizarte-ekonomiako enpresen premia nagusiei erantzuna ematen jarraitzeko aukera emango du. Guztira 100 milioi euro dira ekintzaileentzako finantzaketa-lerro berrietarako, zirkulatzailea finantzatzeko (kreditu-kontuak, deskontu komertziala edo kreditu-aurrerakinak) eta mailegu edo leasing eragiketen bidezko inbertsioetarako.\nBestalde, LABORAL Kutxak inplikazio zuzena du landa-ekimenak sortu eta finkatzeko, HAZILUR nekazaritzako elikagaien enpresak sustatzeko fondoan duen partaidetzaren bidez. Bertan, euskal kreditu-kooperatibak Eusko Jaurlaritzarekin eta Nekazaritzako Kooperatiben Federazioarekin partekatzen ditu ardurak. Fondoak sei urteko bizitzan izan duen jarduera biziaren erakusgarri dira 30 proiektu baino gehiago finantzatzera bideratutako 8,7 milioi euroak: 1,3 milioi partaidetzetan, 5 milioi maileguetan eta 2,4 milioi abaletan.\nAipamen berezia merezi du enpresentzako aurrez emandako mailegu-lerroa indarrean jarri izana. Jarduera hori ohikoa da partikularren segmentuan, baina nahiko berria enpresen sektorean. Lerro horren bidez aurrez emandako maileguen zenbatekoa 50.000 eurotik 500.000 eurora bitartekoa da, arriskuaren aldez aurreko analisiaren ondorioz. Horri esker, enpresek jakin dezakete zenbateraino zordundu ahal diren Entitatearekin, etorkizuneko proiektuari begira, eta berehala eskura ditzakete maileguok. Mailegu horien helburuak likidezia-beharrak estaltzea edo produkzio-inbertsioak edo leasinga finantzatzea izan daitezke. Atzerrian ezarpena duten enpresetara edo internazionalizazio-proiektuak finantzatu nahi dituztenetara bideratzen dira batez ere, baina baita produkzio-proiektuetarako berrikuntza-proiektuak dituztenetara eta prestakuntzarako edo ikerkuntzarako inbertsioak egiten dituztenetara ere.\nEra berean, Entitateak Orain finantzaketa-plana sinatu zuen. Planaren zenbatekoa 1.000 milioi eurokoa da, enpresak, autonomoak eta profesionalak finantzatzeko, eta edozein finantzaketa-eskaerari 5 egunetan erantzuteko konpromisoa du. Horrela, Entitateak eutsi egin dio profesionaltasuna, gardentasuna eta arintasuna eskaintzeko mezuari, eta inbertsio bat egitea aztertzen ari den edozein enpresak, bezeroa izan edo ez, lerro horretara jotzeko bide azkar eta eraginkorra izatea nahi du.\nEntitatearen urrutiko kanalen erabiltzaile aktiboak 280.000 baino gehiago dira gaur egun, eta ekitaldian 87 milioi transakzio baino gehiago egin dituzte horiek. Kanal horien artean, azpimarratzekoa da Banka Mugikorra: % 50eko hazkundea izan du erabiltzaile aktiboen kopuruak eta dagoeneko 150.000 erabiltzailek beren smartphoneen bidez izan ohi dituzte harremanak Entitatearekin.\nBanka multikanalak erraztu egiten dizkie eragiketak Entitatearen bezeroei. Adibidez, transferentzien % 72 Interneten bidez egiten da gaur egun, eta berehala formalizatzen diren DISPON maileguen % 75 ere urrutiko kanalen bidez kontratatzen da.\nHain zuzen, aurreko ekitaldiko arretagune nagusietako bat aplikazio berrien garapena eta bezeroaren esperientziaren hobekuntza izan da. Hala, Entitateak webgunea berritu du, “Responsive” teknologian oinarrituta. Horri esker, nabigazioa urrutiko euskarri guztietara egokitzen da. Bestalde, aseguruen aplikazioa Banka Mugikorrera integratu da, bezeroek saldu osteko zerbitzu guztiak telefono mugikorretan eramateko aukera izan dezaten.\nEMAITZA KONTU BATERATUA (mila €-kotan)\n(*) Sektoreko gainerako entitate guztietan bezala, GBFrako ezohiko derramaren erregistroak eta 2013ko eta 2014ko ohiko ekarpenen erregistro aurreratuak eragindako berradierazpenaren ondoren.\nBESTE MAGNITUDE BATZUK\nRATINGA: LABORAL KUTXA ETA SEKTOREKO ERAKUNDE NAGUSIAK\nbalantzea Cepes emaitzak Enpresetako banka gaztenpresa Laboral Kutxa @eu LABORAL Kutxak


Ekintzailetza Korporatiboaren Kluba Borja Bergareche Vocentoko Berrikuntza zuzendariarekin | Deusto Agenda\nEkintzailetza Korporatiboaren Kluba Borja Bergareche Vocentoko Berrikuntza zuzendariarekin\nDeusto Business Schoolek Ekintzailetza Korporatiboko Klubaren beste edizio bat antolatu du. Nazioarteko praktikarik onenen inguruko eztabaida eta ezagutza foro egonkorra da, berrikuntza ireki izenez ezagutzen denaren arlokoa. Ekimenaren helburua da enpresa handien aldaketaren kudeaketa hobea erraztea, ekintzaileen eta berritzaileen laguntzarekin. Laneko gosari erara antolatuta, 25 parte hartzaile elkartuko dira, enpresa handietako zuzendariak, konfidentzialtasun giroan, berrikuntza irekian euren korporazioaren esperientzia besteei erakusteko.\nOraingoan, gonbidatua Borja Bergareche da, Vocentoko Berrikuntza zuzendaria, Espainian hedadura handia duen egunkarien taldekoa, Vocento Media Lab berria martxan jartzen aritu da eta konpainiako berrikuntza proiektuen buru da. Abokatua eta kazetaria da, sail digitalaren zuzendariordea da, Londreseko korrespontsala eta ABC nazioarteko egunkariaren Erredakzio burua, gainera beste egunkari batzuetan ere idatzi du: El Correo (Bilbao), El País eta La Nación (Buenos Aires). Kazetariak Babesteko Batzordeko aholkulari europarra da Nueva Yorken, eta 2011n “Wikileaks Confidencial argitaratu zuen, prensa era nazioarteko diplomazian filtrazioen duten ondorioez. ABC/Complutense Kazetaritzako masterreko irakaslea da, eta lehenago nazioarteko gaietako aholkulari moduan egin du lan Europako Parlamentuan eta Europako Batzordean. Deustuko Unibertsitateko Zuzenbideko lizentziatua (Bilbao) eta Nazioarteko Harremanetako masterra Columbiako unibertsitatean, Fullbright bekarekin. 1977an jaio zen Bilbon, ezkonduta dago eta hiru seme-alaba ditu, Max, Lola eta Luis.\nborja bergareche , cec , club de emprendimiento corporativo , Deusto Business School , Enplegua eta Ekintzailetza , Komunikazioaren kudeaketa , Teknologia Berriak eta Internet , Aisia eta Kultura , Madrilgo Egoitza , vocento


San Juan jaiak 2019: Egitaraua - Arrasate - Goiena.eus\nArrasateko Sanjuanak 2019\nSan Juan jaiak 2019: Egitaraua\nGoiena 2019-06-18 10:15\nAurtengo jaiak iragartzeko kartel irabazlea. Egilea: Itsaso Diego\n19:00 Uarkape frontoian ESKU PILOTA PARTIDAK. San Juan txapelketaren finalak jokatuko dituzte.\n19:00 Amaia antzokian Arrasate Musikalen ikasturte bukaerako BALLET IKUSKIZUNA.\n09:00 Seber Altube plazan hileroko III. larunbateko baserritarren azoka.\n19:30 Txorbela Otxotearen KONTZERTUA San Frantzisko elizan.\n19:00 HAURREN DANBORRADA, Arrasate Musikaleko Musika Bandarekin. SUDCek antolatuta. Ibilbidea: Biteri plaza, Zerkaosteta, Garibai etorbidea, Maalako errebala, Erdiko kalea, Herriko Plaza.\n10:00 Zaldibar pilotalekuan batuko dira haur dantzarien taldeak. Ondoren, txistulariekin KALEJIRA.\n11:15 Herriko kaleetan zehar DANTZA ERAKUSTALDIA.13:30 Herriko talde guztiak plazan elkartuko dira.\n17:15 Herriko Plazan dantza talde guztien JARDUNA eta AGURRA. Gero, DANTZALDIA GAUARGIrekin. Lore Gazteak eta Txikitxu Arrostaitz dantza taldeek antolatuta.\n18:30 Aire akrobazia ikuskizuna Monterron parkean Agurtzane Telleriaren eta bere ikasleen eskutik.\n18:00 Amaia antzokian Arrasate Musikalen ikasturte bukaerako IKUSKIZUNA.\n19:30 HERRIXA DANTZAN Seber Altube plazan Portaloi elkarteak antolatuta.\n21:30 KANTU AFARIA Jose Letona plazan SEI PISTOLS ETA TRABUKO BAT taldearekin.\n18:00 Txosnen irekiera.\n19:00 Trikitixa Eskolakoen diskoa aurkezpena Monterron parkean.\n21:00 Herriko Plazan DRAGOI-JANA. Plazan erretako dragoia hantxe bertan dastatzeko aukera.\n22:00 Txosnagunean KONTZERTUA: Tremenda Jauria eta Kunbia Queers.\nSan Juan jaien V. argazki lehiaketa jaietan zehar –ekainaren 23tik 26ra bitartean–. Artgazki elkarteak antolatuta.\n12:00 Txosna batzordeak antolatuta TXUPINAZOA. Ondoren, triki-poteoa.\n14:30 Herri BAZKARIA Uarkape pilotalekuan. Txosna batzordeak antolatuta.\n18:00 Herriko Plazan MAKALA jasotzea.\n18:30 ERREKORTADORE GAZTETXOEN TXAPELKETA (8-15 urte) eta ondoren gaztetxo guztientzako zezentxoak eta poneyak. Antolatzailea: Bergarako Zezenak.\n19:30 San Juan Bataiatzailearen parrokian SALBE SOLEMNEA.\n21:00 ERREMENTARI DANTZA Arrasateko euskal musika eta dantza taldeek parte hartuko dute.\n22:30 SAN JUAN SUA Herriko Plazan.\n23:00 Erromeria txosnagunean Gora Herria taldearekin.\n23:15 Biteri plazan hasita eta herriko kaleetan zehar, NAGUSIEN DANBORRADA. SUDCek antolatuta.\n00:00 Solstizioari akelarrea txosnagunean Pottogorriren eskutik.\n08:30 DIANA, Arrasateko gaiteroekin.\n08:30 Arbolapetatik Izenbarikuak txarangak girotuta zezenketei alternatiba. Uluak-ek antolatuta.\n09:00 ENTZIERROA. Ibilbidea: Erdiko kalea, Kanpantorpea, Zerkaosteta eta J.M. Arizmendiarrieta plaza. Gero, zaleentzat bigantxak zezen plazan.\n11:00 San Juan Bataiatzailearen parrokian, MEZA NAGUSIA.\n11:00 Arrasateko Erraldoien eta Kilikien KONPARTSAren KALEJIRA.\n11:00 Arrasate Musikaleko MUSIKA BANDArekin KALEJIRA.\n11:30ean Seber Altube plazan elkartuko dira Konpartsa eta Gaiteroekin.\n12:00 Herriko Plazan ohorezko aurreskua eta San Juan zortzikoa.\n12:30-14:30 eta 16:30-19:00 Puzgarriak Biteri plazan Real Sociedad Fundazioak eskainita.\n12:30 Etxaluzen (Abaroa) OMENALDIA 80 urtetik gorakoei.\n13:00 Monterron parkean KONTZERTUA, Arrasate Musikaleko MUSIKA BANDArekin. EGITARAUA: La Millor Terra del Mon, Ernesto Rosillo; La leyenda del Beso, Soutullo eta Vert; The Saint and the City, Jacob de Haan; Mecano, Cano; Mexico, Francis Lopez. ZUZENDARIA: MIKEL MARKIEGI.\n17:00 Herriko kaleetan zehar STREET BOULDER txapelketa txosna batzordeak antolatuta.\n19:00 Txosnagunean kontzertua: EKIÑE CASADO eta TXERRIKUMEAK.\n19:30 ERREKORTADOREEN ERAKUSTALDIA zezen-plazan.\n19:30 KALEJIRA erdiguneko kaleetan zehar Arrasateko gaiteroekin eta Arrasate Musikaleko haize-taldearekin.\n23:00 Santa Barbaratik SU ARTIFIZIAL ikusgarriak, Astondoa pirotekniaren eskutik.\n16:00 Buenuena jatetxean 23. MUS TXAPELKETA.\n16:30 ETXAFUEGOAK Herriko Plazatik. Ondoren, Seber Altube plazan POTXIN ETA PATXIN taldearen ZIRKUKO IZARRAK izeneko haurrentzako emanaldia.\n17:00 TXOPO-POTEOA INCANSABLES txarangaren laguntzarekin.\n23:15 Monterron parkean TARTEAN taldearen ikuskizuna: EZ DOK HIRU. EUSKAL MUSIKAREN BENETAKO ISTORIOA.\n23:15 Herriko Plazan OIHAN VEGArekin, DISKO-FESTA.\n01:00 DJak txosnagunean: The Big Mac.\n08:30 DIANA Arrasateko gaiteroekin.\n09:00 ENTZIERROA. Aurreko egunetako ibilbide bera.\n11:00-14:00 JOLAS PARKEAK Biteri plazan, Monterronen eta Otalora kalean –Aspacerekin eta Auzokorekin elkarlanean–. Biteriko plazan, ikusmenarekin jolasten, bizitza eskuetan, gurpil aulkiaren magia, sormen gunea, puzgarriak, aurpegi margotzea... Monterronen, ipuin kontalariak, Saharako jolasak, oihaletatik zintzilik, ur zirkuitua...\n12:00-20:00 Gazteen gunea Kulturateko plazan: karaokea, eskuter erakustaldia, DJak, tailerrak, irrati saioa, kontzertuak.\n12:00 Azokan, Zeuk iñ, zeuk jan BAZKARIAren prestaketa.12:00 Karaokea Biterin.\n12:30 Arrasateko Trikitixa Eskolarekin KALEJIRA herriko kaleetan zehar.\n12:45 EGUZKILARUri ongietorria eta makal txikiaren igoera Biterin.\n13:00 APAR FESTA Biterin.\n13:00 Seber Altube plazan TRAPU ZAHARRA taldearen SEFINI antzezlana.\n13:00 KALEJIRA HERRIKOIA txistulariekin.\n14:30 Zeuk iñ, zeuk jan kuadrillen arteko HERRI BAZKARIA Azoka Plazan.\n17:30 Txosna batzordeak antolatuta poteo girotua.\n19:00 PIRRITX, PORROTX eta MARIMOTOTSen Musua ikuskizuna Monterronen.\n20:00 BERTSO JAIALDIA Seber Altube plazan, AEDk antolatuta. Partaideak: Maider Arregi, Onintza Enbeita, Jokin Uranga eta Iñaki Viñaspre. Gai jartzaileak: Oihana eta Haizea Arana.\n20:30 Herriko Plazan PURO RELAJO mariatxien KONTZERTUA.\n23:00 Kontzertuak txosnagunean: Wood Strings, Los WC eta Egurra Ta Kitto.\n08:00 Txosnak antolatuta, SOKASALTO gaupaseroa.\n09:00 ENTZIERROA. Gero, zaleentzat bigantxak izango dira zezen-plazan.\n12:00 Herriko Plazan EUSKO LABELEKO PRODUKTUAK DASTATZEA Goikobalu abesbatzaren laguntzarekin.\n18:00 Dirt jump eta trialsineko FREESTYLE BIKESHOW ikuskizuna Zaldibar frontoian.\n19:00 Seber Altube plazan Lore Gazteak taldearen DANTZA EMANALDIA.\n20:00 KONTZERTUA Herriko Plazan: KOBAN.


Lanbidek zuzendaritza berri bat sortu du – Ekonomiaren KZ\nEusko Jaurlaritzaren Gobernu Kontseiluak Lanbideren Estatutuen dekretua onartu du astearte honetan. Dekretu horren arabera, Koordinazio eta Komunikazio Unitate bat sortuko da bulego guztietan prozedurak homogeneizatzeko, bai eta Prestazio eta Gizarteratze Zuzendaritza berri bat ere, Diru-sarrerak Bermatzeko Errenta (DSBE), Etxebizitzarako Prestazio Osagarria eta Bizi Gutxieneko Diru-sarrera (IMV) ardatz izango dituena.\nOtsailean Lanbideko Administrazio Kontseiluan onartu ondoren, Eusko Jaurlaritzak berretsi egin du Lanbide Hobetzen-en barne dagoen neurri hori, hau da, legegintzaldi honetan enplegu-zerbitzua eraldatzeko eta hobetzeko abian jarritako prozesua.\nIdoia Mendia lehendakariorde eta Lan eta Lan sailburuak Kontseiluaren amaieran adierazi duenez, dekretu berri hau “beste urrats bat da, partekatutako eskaera batean”, zerbitzu publikoak “eraginkorrak” izan daitezen. Ildo horretan, Dekretuaren xedea da Euskal Enplegu Zerbitzuaren egitura aldatzea, herritarren zerbitzurako tresna “eraginkorragoa” izan dadin.\nEstatutuen dekretuak Koordinazio eta Komunikazio Unitate bat eratzea aurreikusten du, Lanbideren sareko 42 bulegoetako zerbitzuen prozedurak eta prozesuak homogeneizatzea ahalbidetuko duen egitura. Koordinazio-unitatea aurreikusita zegoen 2012tik indarrean zeuden estatutuetan, baina ez zen garatu, eta orain komunikaziokoa ere izango da, bai barruan, bai kanpoan.\nEra berean, Prestazio eta Gizarteratze Zuzendaritza berri bat sortuko da, Enplegurako Prestakuntzatik bereiziko dena, lanpostuz “lan bila ari diren edo aldatu nahi duten pertsonen profila hobetzeko ahaleginak egin ditzan”.\nPrestazio eta Gizarteratze Zuzendaritzak gidatuko du Sara Buesa, eta egungo Diru-sarrerak Bermatzeko Errentaren, Etxebizitzarako Prestazio Osagarriaren (lege berria onartu arte) eta Gutxieneko Bizi Sarreraren (egungo gomendio-egoeran zein euskal sisteman transferitu eta integratzen denean) espedienteak izapidetzeko eta ebazteko prozesu osoa izango du ardatz.\nIdoia Mendiak gogorarazi duenez, neurri horiek Gobernuaren konpromisoen barruan kokatzen dira, enplegu sistema “integral” eta “aktibatzaile” bat lortzeko, Lanbide “lan merkaturako orientazioa indartzeko ardatz egituratzaile” gisa hartuta.\nHorretarako, honako hauek lortu nahi dira: “Enpresan eta pertsonengan zentratuta” egotea; arreta eta esku-hartze zerbitzu pertsonalizatuen garapena bultzatzea, teknologia digital berrietan oinarritutako enplegurako prestakuntza integraleko sistema batekin; lanbide-gaitasunen eta enpleguen etorkizuneko eskariak identifikatzea; eta enpresekiko eta lanbide-heziketako zentroekiko lankidetza indartzea, lan-merkatuaren beharrak egokitzeko.\n“Enplegu zerbitzu publiko eraginkorragoa lortzeko pausoak ematen jarraitzen dugu”, esan du sailburuak, eta “42 bulego lokaletan modu koordinatuagoan lan egingo dugu, antzeko irizpideekin eta zerbitzua ematen duten ingurunearekin lotura hobearekin”, eta “baliabideak hobeto antolatuko ditugu” prestazioak “iritsi behar dutenengana garaiz iristeko”.\nHelburu horrekin, gaineratu du Lanbide “eraldatzen” ari dela, “Lanbideen eta eragile sozialen eskutik, Sailarekin partekatu nahi baitute Euskadiren berreraikuntza ekonomiko eta sozialerako” asmo handiko erronka “hori,” Inor atzean utzi nahi ez delako “.\n← CEOE pentsioak erreformatzeko akordioarekin ados dago\nBatzar erabakigarria gaur IMQn →


LANEKO ARRISKUAK SAIHESTEKO ENPRESENTZAKO AHOLKULARITZA: 2010KO TREBAKUNTZA ESKAINTZA | Fraternidad-Muprespa\n2010rako trebakuntza eskaintzak Laneko Arriskuak Saihesteko gaietan, Fraternidad Muprespak ,Gizarte Segurantzaren laguntzaile gisa, laneko arriskuak eta gaixotasun profesionalak saihesteko antolatzen dituen aholkularitza aktibitateak jasotzen ditu.\n2010ko programazio hori ondoko hauei dago zuzenduta, batez ere: enpresa txikiei; ezbehar kopuru handia duten sektore eta enpresei; bertako langileei; eta lanbideko gertakizunak estalita dituzten eta beren kontura lan egiten duten langile kideei. Guztiaren helburua prebentzio kultura sustatzea da. Hala, lanean jokabide seguruak bermatuko dira, laneko tresneriak modu egokian erabiliko dira eta banakako eta taldekako babesa garatuko da. Era berean, prebentzio ekintzetan interesa eta lankidetza sustatu nahi da enpresen barruan, bai langileen aldetik, bai agintarien aldetik. Modu honetan, lan arriskuak prebenitzea beharrezko urratsa da ongi egindako lana lortzeko.


Vintage UK - Espainia Pro billarra España\nHastapeneko / Protagonistak / Mitos y leyendas / Vintage UK\nHemen UK Txapelketaren historian ikuspegi labur bat duzu, bideoak onenen aukeraketa batekin.\nEsta fue la primera final de UK para un jovencísimo John Higgins contra todo un experimentado Stephen Hendry, lau UK treasured dagoeneko bere gerriko azpian.\nHendry erakutsi nola Decider Txapelketa handi bat jokatu eta bere txapelketa azken titulua UK tuvo. Higgins asko ikasi Decider honetatik; Emandako bere gaztaroan ez da nahikoa marko erabakiorra irekitzeko kontzentratuta eta garesti ordaindu.\nSteve Davis, Jokalariaren goiz nor nagusi 80, Bere UK seigarren eta azken irabazi zuen zirraragarria final batean herrikide Jimmy White ingelesez, lehen datozen ospetsuan Txapelketa finala. Davis gerrikoa mailakatzea azpian altxor 10 UK sei izenburu amaieran, Horietako lau ranking.\nAlex Higgins ezin galdu gure begirada UK historiari, geroztik “Urakanaren” altxor 4 amaieran, 3 Horietako Steve Davis eta Terry Griffiths handiz. Higgins Davis aurka preziatua titulua irabazi Hirugarren aldia du finalean (Bigarren zuzen Griffiths aurka Decider galdu ondoren). Hurrengo urtean, beraz, eta ondoz ondoko bere hirugarren final eta, beste behin ere,, con el entonces todo poderoso Steve Davis, Nork ez zuen urakanaren Higgins snooker aukerak asko eman serioa eta eraginkorra jolasten.\nSteve Davis UK hamargarren itxi zirenak eta bakarti Sthepen taupadak Hendry jarritako bederatzi final batera bere kreditu. Hendry, hurrengo denboraldian, Davis hamar final errekorra berdindu zuen, baina huts egin zion etortzeko tituluetan (6 títulos Davis), Don Pedrok Ebdon batera finalean galdu zuten, Munduko Txapelketaren finalean borreroa bera 2002, eta berarekin kenduko zuen bere zortzigarren munduko txapelketan izenburua. Zatoz gora Oraingoz Ding Junhui protagonista batekin: Txinako sentimendua handia dugu jada bere aurreko txapelketak jokatu handia xehetasun asko, baina ez handi batean; Ding Txapelketa bakarra irabazi zuen, baina ez zuen, beraz, nahiko erraz eta editatzeko errepikatu 2009 snooker kondaira elkarren aurka, John Higgins.\nItzultzeko hamarkadan nahi dugu 90 hamarkadan erregearekin: Hendry Eskoziako Sthepen, katea kudeatzen elkarrekin bost final batek (du 93 al 97) Partiduko Txapelketa UK (UK) lehenengoan, porrot batekin (93) azken (97) Bere balentria izugarria. Bere borreroak Ronnie O'Sullivan oso gaztea zen, puntuazio bat irabazi zuen 10 a 6 bi aldiz. Hendry urtearen bukaerara iritsi 95 Peter Ebdon zuten korrika baino Eskoziako metroko makina pilotak dituen gizon gazte baten aurka; Ebdon zitekeen hiru final fotograma bakarra irabazi eta bat pribilegiozko lekua artelan Eskoziako ikus zitekeen partidan itxi eta titulua irabazteko.\nOrain azkarrena bi txanda mendebaldean dago. Hasi tornado Tony Drago egiten dugu, dugu bazterreratua azkarrena UK edizioa historiako ehun 1996 Aurkari gogorra zuritu, Scotsman John Higgins amaituko litzateke partida irabazi eta euren Erresuma Batuko lehen final iritsi. Gozatu nekez gertatuko berriro zerbait.\nContinuamos con Ronnie O’Sullivan. Os dejamos un ONE FOUR SEVEN del Cohete del UK 2014. Ronnie, Fantasiazko aparte 147, Izenburua bere bosgarren Txapelketa hartu zuen, eta irabazi bost finaletan, bertan txupinazoa fidagarritasuna Majors finales ulertzen gurekin egiten du; Beste datu deigarri lehen izenburua eta azken tartea da: 21 urte bete ditu, ez dago ezer.\nEta jarraitu Ronnie dugu. Seguru asko, horiek 10 Hori Rocket eman zigun minutuan hain gauza ikusgarri bat dira UK historian,.\nDela Oharra 147 Bide eman du final Txapelketa joan zen, una final que no tuvo mucha historia debido al correctivo de juego impuesto por El Cohete al escocés Stephen Maguire, bi fotograma bakarra izan zuen irabazteko denean zelaian eta titulua zigorra, Ronnie markatua delako bat 8 a 0 lehen saioan eta bi garaipen fotograma egitera atera (10 a 2) azken saioan.\nBetway UK Txapelketan Mitos y leyendas noticias Protagonistak\t2015-11-23\nAnterior “Ez dut nahi goi snooker izatearen presioa izatea mantentzeko”\nSiguiente Betway UK Txapelketan 2.015


Norbaitek "pet" bezalako ikasketa bereziak egin dituela esaten denean zertaz ari dira? Egia esan ez dakit hitz hori horrela idazten den. — Unibertsitatea.Net\nNorbaitek "pet" bezalako ikasketa bereziak egin dituela esaten denean zertaz ari dira? Egia esan ez dakit hitz hori horrela idazten den.\nSuposatzen dugu Pedagogia Terapeutiko (PT) bezala lan egiteko ikasketak egin dituela esan nahi duela.\nPedagogia terapeutiko espezialitateko irakasleek hezkuntza premia bereziak dituzten ikasleekin lan egiten dute. Eta hezkuntza premia bereziak dituzten ikasletzat hartzen dira, eskolaldiaren zati batean edo osoan hezkuntzako laguntza berariazkoak behar dituztenak, ezgaitasun fisiko, psikiko nahiz zentzumenekoak dituztelako, jokabidearen nahaste larriak dituztelako edo egoera sozial edo kultural txarrean daudelako.\nPT espezialitateko irakasleak ikasle hauen garapenaren esparru guztietara bideratutako esku-hartze programak diseinatu eta aurrera eramateaz gain, irakasle eta familien orientatzaile eta aholkularitza lanetan ere aritzen dira.\nIrakaskuntzan PT (Pedagogia Terapeutikoa) bezala lan egiteko zer ikasi behar den, zelan lortu daitekeen PT habilitazioa eta gai honi buruzko informazioa Iparrorratza orientazio-zerbitzuaren FAQeko galdera honetan irakurri dezakezu.


Zezenketetako abonuak salgai izango dira uztailaren 4tik aurrera - Azpeitia - uztarria.eus\nZezenketetako abonuak salgai izango dira uztailaren 4tik aurrera\nUztarria.eus 2017-06-29 14:28\n18:00etatik 20:00etara erosi ahalko dira lanegunetan, Plaza Txikian. Abonutik kanpoko sarreren salmenta, berriz, uztailaren 18an hasiko da.\nSan Inazio festen egitarauaren barruan, uztailaren 29an, 30ean eta 31n izango diren zezenketetako abonuak berritzeko edo erosteko epea uztailaren 4tik 16ra bitartean izango da. Abonuak, 18:00etatik 20:00etara erosi ahalko dira lanegunetan, Plaza Txikian (Udaltzaingoaren bulegoaren alboan).\nAbonutik kanpoko txartelen salmenta, berriz, uztailaren 18an hasiko da, eta Internet bidez ere lortu daitezke www.torosdeazpeitia.com webgunean. Bestalde, festen aurreko egunetan eta larunbatetan, 11:00etatik 13:00etara erosi ahal izango dira sarrerak Plaza Txikiko bulegoan. Zezenketetako egunetan, berriz, Plaza Txikiko bulegoa 11:00etatik 13:00etara irekiko dute txartelak erosteko, eta 16:00etatik aurrera zezen plazako leihatilan soilik erosi ahalko dira; han, eguneko eserlekuak bakarrik salduko dituzte.\nInformazio gehiagorako, bulegoko ordutegian hurrengo zenbakira deitu daiteke: 943-157160.


naiz: Iritzia | Opinión - Keinu bakoitzak du zeresana\nXabier Andonegui Mendizabal\nCaritas Gipuzkoako kontsiliarioa\nKeinu bakoitzak du zeresana\nAhalegin horietan parte hartzen dutenak, jende xumea da, zu eta ni bezalakoa. Hainbestetan kritikatutako Eliza horren parte gara, ez arrazoirik gabe, seguruenik, baina herriarentzat eta herriarekin bizi dena\nCaritasen behatoki aparta dugu hainbat egoera ikusteko. Jende askoren mina eta arazoak ikusten ditugu: buruko gaixotasuna dutenak, bakarrik dauden zaharrak, emakume zaurgarriak... Osasun-krisiaren aurretik ondo ez zeuden pertsonak, eta orain berdin jarraitzen dutenak, birusak euren etorkizun hurbilean izango dituen ondorio larriekin.\nEgoera okerrenean dauden taldeei laguntzeko egiten diren ahaleginak ikusten ditugu: ospitaleetan, harrera-zentroetan... Caritas Gipuzkoan, zehazki, Hotzaldi zentroa, etxerik gabeko pertsonek lo egin dezaten; Aterpe, jan eta elkarbizi dezaten; Miriam, emakume ahulenei laguntzeko; Gizaide, buruko gaixotasuna dutenei laguntzeko; Gizakia Helburu, gazteei zuzenduriko programa terapeutikoak; Hurkoa, adineko pertsonen zainketa. Ez ditut ahazten Trintxer eta Sorabillako egoitzak. Gure gizarte-lana laguntza ematen saiatzen da, baina baita sustapena eta autonomia bultzatzea ere.\nTestuinguru horretan, osasun pastoraltzaren eta kartzela pastoraltzaren hurbileko lana azpimarratu nahiko nuke. Gaixoak eta kartzelaratuak dauden pertsonak zaurgarriak dira. Ahultasun pertsonal, familiar eta sozialean daude. Hor ere bagaude, hain egoera mingarrian, koronabirusak orain larriagotzen duen egoera horretan.\nCaritas Gipuzkoan langile profesionalak eta boluntario ugari ditugu, hots, «ezezagun handiak». Boluntarioak beti daude hor. Baita euren lan betebeharren gainetik ere. Bizi-keinua dira, eta ahulenak zaintzen laguntzen digute.\nCaritas gizarte-larrialdiko arretaren lehen lerroan dago. Dagokion tokian dago. Gure herri eta auzoetako parrokietan, bere gizarte-zerbitzu ezberdinetan, beste erakundeekin sarean lan arituz, salaketa soziala eginez –arreta jasotzen ez duten egoerak ikusaraziz– eta baita ere, administrazio publikoarekin lankidetzan arituz. Pertsona txiro eta beharra dutenen min eta oinazean presente dago Caritas, Giza Eskubideen defentsan babestu, lagundu, zaindu eta arintzeko.\nPandemia egun hauetan, pertsonak eta erakundeak noraino iritsi gaitezkeen ikusten ari gara. Asko egin dezakegu, eta batzuetan, gutxi. Krisi-egoerak aldakorrak dira, eta denak tenkatzen gaituzte. Dena kontrolpean dugula uste dugu, baina ez da horrela. Hor ikusten da gure hauskortasuna eta gure kultura indibidualista. Hori bai, errealitateari atxikitako pertsonak gara, eta egoerei erantzun behar diegu. Gauero txalotzen eta eskertzen ditugu duela aste batzuk oharkabean pasatzen ziren pertsonak.\nBaina, batez ere, gauzak giza moduan egin nahi dituzten herritarrak izan nahi dugu. Horrek duindu eta identifikatzen gaitu. Erakundea garrantzitsua da, baina pertsonak erabakigarriak dira. Gure lanaren muina pertsonak dira, eta harremanak, justizia soziala nagusi den lekua.\nGizakia da, sentimenduak, bihotza, erraiak eta enpatia dituen pertsona gisa jokarazten digun dimentsio sakona. Ikusten eta pairatzen dugunarekin sentitu, sufritu, gozatu, negar egin eta kantatzen duen bihotza. Errealitatearekin lotzea da kontua, ez ihes egitea edo ezkutatzea. Gutako bakoitzaren barrutik; gure gizateria bizi den tokia. Koherentzia eta oreka ematen diguten eguneroko keinu txikien partaide gara: pertsonak hartuz, gaixoei lagunduz, adinekoak zainduz, bakarrik daudenei deituz…\nAhalegin horietan parte hartzen dutenak, jende xumea da, zu eta ni bezalakoa. Hainbestetan kritikatutako Eliza horren parte gara, ez arrazoirik gabe, seguruenik, baina herriarentzat eta herriarekin bizi dena. Gure hauskortasunetik, behar duten guztiei laguntzen saiatzen gara. Gure zigilua da, hurkoarekiko maitasuna.\nHerritar gisa, zoriondu eta eskerrak eman nahi dizkiet une nahasi honetan, buru-belarri inplikatu diren eta euren onena eskaintzen ari diren pertsona guztiei, beraien osasuna arriskuan jarriz ere. Mila esker! Garrantzitsua da keinu bakoitza, eta egunero keinu asko egiten dira, ogia eta oinarrizko elikadura, beharrezko botikak, kaleetako garbitasuna eta babesa, zainketa, hezkuntza eta osasuna herritarrek eskura ditzaten.\nKeinu bakoitzak bere garrantzia du, eta ezin ditugu ahaztu, oinarrizko beharretan, etxea, enplegua, elikadura... krisia krudel astintzen ari diren familia eta pertsonak.\nGizarte-ahalegin handia egiten jarraitu beharko dugu, krisi honetan gizarte-biktimek gora egin ez dezaten. Caritasek ere ahalegin handia egingo du larrialdi horretan, eta, horretarako, herritarren elkartasun eta inplikazioa behar ditugu.\nAgur berezi bat bidali nahi diet hildakoei eta haien familiei, ezin izan baitiete agur esan. Dolua, adioa, oroimena… errealitateak dira, ez bakarrik erlijiosoak, baita gizakiak ere, eta seriotasunez eta konfiantzaz zaindu behar ditugu. Gauzatzeko modu asko daude. Egin dezala bakoitzak bere erara.\nGuk, kristauok, Elizaren eguneroko otoitzean egiten eta egingo dugu, sufritzen duten pertsonengandik hurbil, herritik hurbil eta giza elkartasunak elkartuta bizitzen asmatu nahi baitu.\nBlog Tout Aitziber Pz. Karkamo César Manzanos Mikel Aramendi Iñaki Lekuona Irati Jimenez Itziar Ziga Oihane Zabaleta Gloria Rekarte Fito Rodriguez Maider Eizmendi Koldo Campos Floren Aoiz Dabid Lazkanoiturburu Amparo Lasheras Anjel Ordóñez Txoli Mateos Mikel Ibarguren Kepa Korta Alvaro Reizabal Fede de los Rios Arturo Puente Maria del Rio Belen Martinez


Kopia ez baita lapurreta — CodeSyntax - Interneten adituak\nKopia ez baita lapurreta\nKomunikaldiak jardunaldian parte hartu nuen atzo, Mondragon Unibertsitatearen Huhezi fakultateak gonbidatuta. Egile eskubideak ziren gaia, eta horretara estuago lotu ziren neurekin batera hizlari izan zirenak, SGAE Euskadiko zuzendari Ignacio Casado, eta David Bravo, gai hauetan aditua den abokatua (eta SGAEren nemesis dialektikoa, bide batez).\nKomunikaldiak 2011 jardunaldira eroandako neure hurbilpena desberdina izan zen, kontsumitzailearena. Zehatzago, agian, teknologia berriekin hazten ari diren ume batzuen guraso batena. Ikuspegi horrekin jarri nion izenburua aurkezpenari: Eskubide digitalak: kultura eskubidea, sormen eskubidea, guraso eskubideak...\nJaponiako aktualitatetik abiatu nintzen, Zaldieroak baimenik gabe kopiatutako pertsonaia baten tirarekin... Saiatu nintzen azaltzen kultura eta sormena ezinbestekoak direla, bai seme-alaben heziketarako, zein ekonomiaren aurrerapenerako ezagutzaren gizartean (benetan sinesten badugu horretan; ez badugu politikari askok bezala berba fetitxe soil gisa erabiltzen).\nKulturaren nahasketa, kontsumoa, gozatzea... Internet eta teknologiari esker hain erraz bihurtu diren honetan, horien demonizazioa barik, horren sustatzea da behar duguna, aurkezpenean aipatutako bideo honek egiten duen bezala, kopia ez baita lapurreta, ez ahaztu!\nJardunaldia bideoan ere grabatu zuten, eta neure agerpena hemen dago, 13. minututik aurrera hasten da. Eskerrik asko Huhezi-ri eta Mondragon Unibertsitateari aukera hau emateagatik.


Haur poesia lantzeko lantegia - Etxarri aranatz - Guaixe.eus\nHaur poesia lantzeko lantegia\nGuaixe 2017-04-04 10:00\nMaiatzaren 6an izanen da, larunbatarekin, 10:00etatik 13:00etara, Etxarri Aranazko kultur etxean.\nAho bete amets izenburua du Yolanda Arrieta idazleak zuzenduko duen lantegiak. Hartan ahozko haur poesiaren onurak eta baliabideak ezagutaraziko ditu, modu praktikoan. Material gaurkotua non topatu ere erakutsiko du. Lantegia guraso, zaintzaile, irakasle, irakasle-gai, monitore eta liburutegiko arduradunei zuzenduta dago.\nParte hartu nahi dutenek euskara1@sakana-mank.eus e-posta helbidean izena eman beharko dute. 10 euro ordaindu beharko dituzte. Plaza kopurua mugatua dela jakinarazi dute. Lantegia Sakanako Mankomunitateko Euskara Zerbitzuak Etxarri Aranazko Udalaren laguntzaz antolatu du.


naiz: agenda - ‘Euskararen biziberritzea: marko, diskurtso eta praktikarako aukera berriak birpentsatzen’\n‘Euskararen biziberritzea: marko, diskurtso eta praktikarako aukera berriak birpentsatzen’\n2017/01/31 - 2017/05/30\nDeustoko Unibertsitateak eta Oihaneder Euskararen Etxeak euskararen biziberritzeari buruzko hainbat ikastaro antolatu dituzte ‘Euskararen biziberritzea: marko, diskurtso eta praktikarako aukera berriak birpentsatzen’ izenpean. Urtarrilaren 31tik maiatzaren 30era izango dira ikastaroak Gasteizko Oihaneder Euskararen Etxean.\nHitzaldiak, eztabida-saioak eta mahai-inguruak izango dira ikastaroen metedologiaren ardatz. Helburuak honako hauek dira: euskararen biziberritzearen orain arteko ibilbidearen hausnarketa kritikoa egitea, euskararen normalizazioan aurrera egiteko diskurtso eta praktika berriak proposatzea eta ikuspegi globala lantzea.\nEHUko irakasleek, kazteriek, soziologoek, antropologoek eta administrazio goreneko profesionalek hartuko dute parte, besteak beste, ikastaroetan.


Autoen mantenu aurreratua: Zerbitzuak de Aldaisa Motoro S.M.\nAutoen mantenu aurreratua\nPrebentziorako mantenu aurreratu bat egiteko eta ibilgailuaren matxura larriak saihesteko orduan oso garrantzitsua da kontatzea mekaniko espezializatuen talde batekin eta bizkortasun arazoak hautemateko eta alferrikako gastuak hala nola itxaronaldiak aurrezteko makineria egokiarekin.\nAldaisa Motor enpresan arreta azkar eta eraginkorra bermatzeko beharrezko elementuekin kontatzen dugu.\nGure mekanikoen esperientzia zabala da eta lan bakoitzean tratu onena hala nola kalitate gorenena eskaintzen saiatzen dira.\nGizatasunaz haratago, instalazio, erreminta, ordezko pieza eta diagnosi ekipo onenekin kontatzen dugu, konponketak, ohiko mantenua eta aldizkako azterketak errazak eta fidagarriak izan daitezen.\nZiurtatu ahal dizugu zure ibilgailua eragiten duen edonolako matxura behar bezala hauteman ahal dugula eta zure autoaren mantenu aurreratua egiten dugula, bere bizitza erabilgarria luzatzeko eta gidatzeko orduan erosotasuna zein segurtasuna bermatzeko.\nI would like to receive further information about Autoen mantenu aurreratua


Koralezko arrezifeak: Mirari biziak arriskuan | Aldizkaria | EROSKI CONSUMER\n13 hiritako 137 optika denda bisitatu eta aztertu dira\nEtxez etxeko laguntzak\nTelebista aparatu berriak\nSantiago Tabernero, kazetaria, gidoilaria, zine zuzendaria eta TVE2 kateko "Versión Española" programaren zuzendaria\nFast food edo janari azkarra\nSorbalda minbera: marruskadurazko tendinitisa\nAutonomoen lege berria\nBelarriko mina zela eta, ezin bidaia batean kontratutako ekintza guztiez gozatu\nAuto berriak matxurak ditu behin eta berriz\nEtxebizitzak adostutakoak baino metro gutxiago zituen\nLan estresak eragindako infartu hilgarri bat lan istriputzat jo zuten\nIgogailu bat instalatzeko lokal pribatu bat okupatu nahi zuten\nPorrot egindako akademia bateko ikasleek ez zuten ordaindu zenbait finantza entitaterekin adostutako kredituekin\nKoralezko arrezifeak: Mirari biziak arriskuan\nHaien etsai nagusia giza jarduera da\nKoralezko arrezifeak Lurreko ekosistema antzinakoenetakoak eta biologikoki askotarikoenetakoak dira. Maiz 'ozeanoetako euri basoak' esaten zaie, eta duela 2000 urtetik urte azaleratu ziren, gaur egun bizi diren zenbait koral motak 150 milioi urte badituzte ere. Itsas algek, bakarrik edo hainbat organismorekin batera (koralak, belakiak, foraminiferoak, briozooak, bibalbioak), ehunka kilometro koadroko hedadura eta ehunka metroko altuera duten eraikin arrokatsu ikaragarriak eraiki dituzte; hala osatu dituzte arrezifeak. Habitat eder hauetan itsas landare eta animali barietate ikaragarria dago, izan ere, gaur artean, ustez dauden 500.000 eta bi milioi bitarteko kopurutik 100.000 baino ez dira izendatu eta deskribatu. Arrezifeak hiru motatakoak dira, antolaeraren arabera: zerrenda itxurakoak, itsas hegiari lotuak eta kilometro bat eta bi bitarteko zabalerakoak; hesi itxurakoak, bi eta15 kilometro bitarteko zabalerakoak eta albufera edo lagoon batek kostatik bananduak; eta atoloiak, forma zirkularrak izan eta azaleratutako inongo lurrekin erlaziorik izan gabekoak.\nZer dira koralak?\nKoralaren oinarrizko unitatea polipoa da, tutu itxurako gorputz bat, garroz inguratutako aho bat eta bere beheko muturrean substratuari atxikitzeko disko basal bat dituena. Koralek agertzen duten itxurazko sendotasun arrokatsu edo harrizkoa koralite izeneko eskeleto bati -kaltzio karbonatoz osatua- zor diote. Eskeleto horrek polipoaren egitura osoa estaltzen du, muturrak izan ezik, beraietan baitaude elikatzeko eta litezkeen harrapariengandik babesteko baliatzen dituzten ahoa eta garroak. Arrezifeak hazten diren ur tropikalak beroak, gardenak eta elikagaiz urriak dira. Elikagairik eza dela-eta, koralak oso eraginkorrak dira ur haietako jangai modu desberdinak aprobetxatzen.\nKoralezko arrezifeak nahitaezkoak dira mesede egiten dieten irletako eta itsasertzeko inguruetako arrantza eta turismo industrientzat. Arrainei funtsezko habitata ematen diete, mehatxu eta arriskupeko espezieei laguntza, eta zenbait itsas ugaztuni eta babestutako dortokei bizilekua. Halaber, munduko milioika biztanlerentzako elikagai iturri garrantzitsua dira, gizakiei bestelako onurak eskaintzeaz gainera, hala nola botika produktuetarako konposatuz hornitzea. Koraletik ateratako elementu berriak mikrobiokontrako eta biruskontrako gai eraginkorrak izan litezke etorkizunean hainbat gaixotasuni aurre egiteko.\nDesagertzeko arriskuan dauden arrezifeak\nGiza jarduera koralezko arrezifeak degradatzen ari da. Haien etsairik handienak hauexek dira: gehiegizko arrantza, itsasertzen garapena, hondakin uren lixibazioak (xukatzeak), ongarriak eta euria egiten duenean deforestatutako lurretatik datorren sedimentua. Adituek esan dutenez, munduko arrezifeek, neurri egokiak hartu ezean, ez dute berrogeita hamar urte ere iraungo.\nEkosistema horiek klima-aldaketari ematen dioten erantzunari koralaren zuritzea esaten zaio. Koralak, ur tropikalen berotzea dela-eta, estres izugarri eta luzeari aurre egin behar dionean, bere ehunetan bizi diren algak egotzi eta, hartara, bere kolore naturala galduta, beste bat, zurixka hain zuzen, agertzen zaio. Korala bere elementu sinbiotikoa (bere ehunetako algak) galtzean hil egiten da.\nHondakin urak eta nekazaritzatik datozen korronteak\nOker tratatutako ur hauek, sistema ahul hori elikagaiz gainkargatuz, koralezko arrezifeari kalte egiten diote. Karibean, esate baterako, oker tratatutako milioika litro ur, industri hondakinez gain, itsasoratzen dira egunero.\nNeurrigabeko garapena eta bereizi gabeko deforestazioa\nBi praktika horiek lurrazala suntsitzen dute eta hura itsasertzeko uretara lerratzen da euriaren eraginez. Horren ondorioz, sedimentu partikula txiki-txikiek, luzaroan ur gainean daudela, koralei eta alga-zelaiei iritsi behar zaien eguzkiaren argia -ezinbestekoa haiek bizirauteko- blokeatzen dute.\nJarduera horrek zenbait arrezife osasuntsu algaz estalitako arrezife bihurtu ditu. Produktu kimikoak ere erabiltzen dituzten zenbait arrantza moduk arrantzaren etorkizuna bermatzeko beharrezko habitat egokia zuzenki kaltetzen dute.\nUrpeko arpoi arrantza\nItsas zientzialariek dokumentatu dutenez, praktika horrek elikadura kateko espezie osoak taldeka hiltzen ditu.\nAingura higatuak eta maniobra militarrak\nMendeetako koral hazkuntza eta arrain habitat garrantzitsuak suntsitzen dituzte segundo bakan batzuetan.\nIgerilari eta urpekari zabarrak\nArrezifeak bisitatzera joan eta koralen gainean gelditzean edo beraiek ukitzean egiten dute kalte. Zenbaitek, halaber, koral zatiak erauzi edo belakiak edo oskolak hartzen dituzte oroigarri gisa gordetzeko, organismo biziak izanik maletan ustelduta bukatuko dutela kontu egin gabe.\nPetrolio isurketek eragina dute koralen hazkunde-tasan eta ugalketa sistemetan. Isurketa baten ondoren erabilitako dispertsatzaileek koralentzako mehatxua handitu besterik ez dute egiten; areago, hil ere egin litzakete.\nMotordun txalupak gidatzen dituzten zenbait pertsona arduragabek iraungitzeko arriskuan dauden espezieak zauritu edo aztora litzakete: itsas belazeetan -ez baitira oso sakonak- elikatzen diren itsas dortokak eta manatuak, hain zuzen.\nGero eta arazo handiagoa da gizakiak bizi diren edo bisitatzen dituzten inguruetan, bai estetikoa bai inguruneari dagokiona. Itsas dortokek eta izurdeek ozeanoko ur gainean dauden plastikoak eta gainerako zaborra jana dela uste dute, eta horrek ondorio latzak dakarzkie.\nKoralezko Hesi Handia\nMunduko koral kontzentraziorik handiena Qeenslanden dago (Australia) eta 2.500 kilometroan zehar irla eta irlatxo zoragarriak ditu; beraz, munduko miraririk handienetakotzat jo daiteke. Milioika urtean utzitako milioika koralezko gorputz poliperoren kare eskeletoek osatzen dute arrezife hau. 400 baino koral mota gehiago aurki daitezke, haien taila, forma eta koloreengatik desberdinak, eta bertan 1.500 arrain eta krustazeo mota baino gehiago bizi dira. Koralezko Hesi Handia 900en bat irlak inguratzen dute, baina haietako gutxik har ditzakete bisitariak eta itsas hondoak ikuskatzeko urpean igeri egiteko paradisua dira.\nBeste aldetik, Mexikon badira koral-arrezifeak: Ozeano Barean, Mexikoko Golkoan eta Yucatanen. Azken inguru horretan arrezifeak mila kilometro inguruko luzera duen hesi eten bat osatzen du; hesi hori Honduraseraino iristen da eta, uste denez, munduko bigarren handiena da. Madagaskarren, Seychelleetan, Itsaso Gorrian, Pertsiar golkoan, Indonesian, Filipinetan, Papua Ginea Berrian, Hawaiin eta Hego Bareko irletan ere badira arrezifeak.\nPDF: Egin klik hemen honako ekintza hau burutzeko: Informazio hau PDF bertsioan jaitsi (251 Kb)


Trapagarango Udala - Hitzordu itsua udal liburutegian\nHitzordu itsua udal liburutegian\nBatzuetan nahastuta zabiltza eta ez dakizu zeren bila zabiltzan. Beste batzuetan, itxura fisikoak eraman zaitzala uzten duzu eta, ondoren, desengainatu egiten zara. Badaude ere, ohituraren ohituraz, aldatu nahi ez dutenak edo aspaldidanik aldatu nahi dutenak baina ausartzen ez direnak.\nIzan ere, hori da liburuak maitatzeak daukana: zaila izaten dela izenburu askoren artean hautatzea; liburu-azal batzuk erakargarriak direla baina ez horrenbeste haietan kontatzen den istorioa; edo, besterik gabe, liburu mordoa errefusatzen dugula beti irakurri ohi dugulako genero eta autore berak.\nHilaren 14an San Balendin eguna denez, aste honetan liburutegian hitzordu itsua proposatzen dizuegu liburuekin. Zure gustukoak izan litezkeen liburuak hautatu ditugu eta paperez bildu ditugu jakin ez dezazuen zein den autorea, izenburua eta generoa. Tratua onartzen baduzue, hauxe baino ez duzue egin behar: liburutegira etorri, paketeetako bat hartu, mostradoretik igaro mailegua egiteko eta ez zabaltzea etxera heldu arte.\nTxundituta geratzeko prest?


Vila Nova de Gaia - Wikipedia, entziklopedia askea.\nVila Nova de Gaia Portugalgo kontzejurik populatuenetarikoa da, Portoko barrutian dagoena. Barrutiko hiriburua den Porto baino handiagoa da.\nVila Nova de Gaia Portotik ikusita Irudi gehiago\nPorto, Santa Maria da Feira, Espinho eta Gondomar\nDouro ibaiaren hegoaldeko ertzean kokaturik dago, Portoren parean. Don Luis I.a zubi ezagunak elkartzen ditu hiri biak. 15 fregesia (parrokia) ditu, handienak Mafamude e Vilar do Paraíso (52.000 biztanle), Santa Marinha e São Pedro da Afurada (33.000) eta Canidelo (27.000) dira.\nUdalerriak duen 17 kilometrotako kostaldean 17 hondartzek bandera urdin dauzkate. Honek turismoarentzako oso erakargarria bihurtzen du. Hondartza ezagunenak Miramar, Granja, Aguda, Valadares, Francelos, Madalena eta Canidelo dira.\nLehenengo asentamentuak zeltiar kastro batean omen daude, agian neolitoraino ere joan gaitezke. Erromatarren garaian dagoeneko bazen herri bat hemen eta Cale izena eman zioten.\nMaurien inbasioaren ondoren 1000 urtearen inguruan Duero ibaia bihurtu zen musulman eta kristauen arteko muga. Biztanleek Porton babes hartu zuten eta Cale edo Gaia hustu egin zen. 1035ean musulmanak bidali eta iparraldetik iritsi zirenek gaztelua eraiki eta Vila Nova de Gaia sortu zuten (Gaia hiri berria).\nErdi Aroan Porto hiriarekin batera "Porto Cale" sortu zen eta X mendean Leongo Erresumaren barnean Condado Portocalense sortu zen. 1139an independentzia lortu eta Alfontso I.a Portugalgo lehen errege bihurtu zen.\nDon Luis I.a zubia\nPortoko ardoaren upategiak, ibaiertzean.\nSerra do Pilar monasterioa.\nHondartzak: 17 bandera urdin.\nVila Nova de Gaia Duero ibaiaren ertzean.\nPorto (eskuman) eta Vila Nova de Gaia (ezkerrean).\nJardim do Morro, aurrean Porto.\n24.675 43.454 74.072 102.950 157.357 226.331 248.565 288.749 302.296\nConcord (Massachusetts) (AEB)\n(Portugesez) Vila Novako udal webgunea\nAzken aldaketa 3 urria 2021(e)an, 12:36(e)tan\nOrriaren azken aldaketa: 3 urria 2021, 12:36.


Transmisioan sakontzeko, Otxandioko bonbardaketari buruzko eskolak emango dizkiete 5. mailako ikasleei - Otxandio - Anboto.org\nTransmisioan sakontzeko, Otxandioko bonbardaketari buruzko eskolak emango dizkiete 5. mailako ikasleei\nJoseba Derteano 2020-02-19 10:46\nOtxandioren historia garaikidean gertakari bat nabarmentzen da beste guztien gainetik: gerra zibileko bonbardaketa, 1936ko uztailaren 22an. Hainbat herritarren lan kolektiboari eskerrak, gertaera horretan sakontzen duen unitate didaktiko bat prestatu dute. Liburuxka hori Otxandioko eskolan erabiliko dute, Lehen Hezkuntzako 5. mailako ikasleekin —10-11 urte— .\nAsmoak Otxandioko Herri-ola egitasmoan du sorburua. Herrigintzara bideratutako proiektu horren barruan irten zen ideia, hezkuntzako gaiak jorratzen diren HEZI adarraren barruan. Gurasoak, irakasle ohiak, eskolako ordezkariak zein bestelako herritarrak batu ziren bertan. "Ikusten zen bazegoela eskolan curriculum lokala lantzeko nahia. Askotan urruneko edukiak lantzen dira eta herrikoa ez da ezagutzen", azaldu du Aloña Erauskinek, proiektuko sustatzaileetariko batek.\nUnitate didaktiko berria joan zen astean aurkeztu zuten eskolan, irakasleen artean. Marian Zilaurren ikasketa buruaren ustez, erreminta baliagarria da "herriko historian sakontzeko". "Ikasleek herrian zer gertatu zen ikasiko dute", dio.\nBazegoen Andikonako bonbardaketaren gaineko materiala: udaleko beka baten bitartez argitaratutako liburua, bonbardaketa bizi izan zutenen testigantzak batzen egindako lana… Material hori batu, sailkatu eta antolatu beharra zegoen eta herritar askok parte hartu zuten prozesu horretan, Erauskinen arabera.\nEdukiari dagokionez, azalpen historikoak ez ezik, balioetan sakontzen ahalegindu dira: esaterako, immigrazioan, bonbardaketaren ondoren kanpora joan behar izan zuten otxandiarren kasuak abiapuntutzat hartuta. Diseinuari dagokionez, liburuxkari formatu "erakargarria" ematen ahalegindu dira, eta benetako argazki historikoekin jantzi dute.\nIkasliburua zortzi ataletan banatuta dago. Bonbardaketa aurreko Otxandion abiatu, bonbardaketa egunetik igaro eta osteko eguneta arte. Beste bonbardaketa batzuetan ere sakontzen dute.\nUnitate didaktikoa idatzizko liburuxka baino gehiago da. Atalik gehienek informazio gehigarria dute bestelako euskarrietan, direla bideoak edo direla audioak: eguna bizi izaten zutenen testigantzak, gertakizun horren harira egindako antzezlaneko zatiak eta abar.


Benetako bezero baten Matcha Slim tea erabiltzen esperientzia\nErabilera esperientzia Matcha Slim\nSingapurreko Daviden Matcha Slim tea erabiltzen esperientzia\nHau esatea gustatuko litzaidakeen bezainbeste, baina nahiko gizena naiz, eta batzuetan nire itxura eta, batez ere, nire osasuna oztopatzen du. Nolabait esateko, Interneten pisua azkar galtzeko moduak bilatzen nituen bitartean, ez nuen benetan gimnasiora joan eta egunero hainbat ordu entrenamendu nekagarriak igaro nahi.\nMatcha Slim argaltzeko tea topatu nuen, eta berehala iritziak eta prezioak berak erakarri ninduten, hain produktu ona izatearren prezioa arrazoiz baxua da. Eta orain ekin diezaiogun teari beraren berrikuspena eta nola erabili, eta eman ditzagun zenbait gomendio erabiltzeko.\nNahiko azkar etorri nintzen, etxera ekarri eta poltsa ireki bezain laster, oso usain ederra zuen. Te bera oso pakete sendo eta ondo itxian zegoen, sarraila gainean.\nTe koilarakada batzuk prestatu nituen, argibideek dioten moduan, 5 minutuz utzi nuen tea ur irakinetan. Bost minuturen buruan, katiluko teek kolore berde bizia eta ederra hartu zuten, ulergarria, tea berez osagai naturalek osatzen dutelako. Te katilu bat edan eta alaia sentitu eta berehala.\nBerehala diot tea horrek oso azkar arindu dezakeela gehiegizko pisua. Hilabete igaro da erosteko unetik, eta oraindik edaten dut, bere atzeko planoan beste te guztiak ez baitira oso onak.\nTe arruntaren antzera, edaten duzu eta edaten duzu, dena erraza da, sinpleegia ere esango nuke horrelako emaitzetarako.\nHilabete inguru Matcha Slim tea edan nuen eta jarraitzen dut, 15 kg soberako pisua aurreztu nuen - zerbait da. Egia esateko, emaitzekin harrituta nago. Ezin dut imajinatu zer egingo nukeen bera gabe, asko lan egiten dudalako eta, besterik gabe, ez dudalako denborarik gimnasiora fitness egitera joateko. Zalantzarik gabe, entrenamenduarekin oinazea nahi ez duten baina emaitza azkarra nahi duten pertsonei erosteko gomendatzen diet.\nNire ondorioa: pisua azkar galtzeko eta zure gorputzaz gozatzeko oso modu sinple eta eraginkorra.


Mahonero asteburua antolatu du BKEko Futbol Sailak ekainerako - Bergara - Goiena.eus\nMahonero asteburua antolatu du BKEko Futbol Sailak ekainerako\nMonika Belastegi 2016-04-30 08:00\nDenboraldi amaierako jaia ospatzeko asmoz, zuzendaritza berriak abian jarritako proposamena da ekainaren 3rako eta 4rako. "Taldeko jokalariekin, entrenatzaileekin, familiakoekin eta zaleekin batera jai giroan asteburu atsegina" pasatzea da helburua, zuzendaritzako kideen esanetan.\nEgun nagusia ekainaren 4a, zapatua, izango den arren, festari bezperan emango diote hasiera. Egubakoitz arratsaldean irekiko dute Seminarioko karpa. Bertan, taberna eta parrila-gunea egongo dira eta jarriko diren mahaietan afaltzeko aukera egongo da. Gauean, herriko talde baten kontzertua egongo da.\nEgun nagusia, ekainaren 4a\nMahonero Eguna goizean goiz hasiko dute futbol eskolako azken urteko mutikoen eta neskatilen arteko futbol txapelketarekin Seminarioan. Eguerdian, txapelketako sari banaketa eta trikitilariekin girotutako poteoa egongo dira. Ondoren, eguneko hitzordu garrantzitsuena etorriko da: 450 pertsonarendako herri bazkaria izango da Seminarioko karpan, jokalari, entrenatzaile, zuzendaritzako kide, senide eta zaleei orokorrean zuzendua.\nBazkarirako txartelak maiatzaren 6tik aurrera erosi ahal izango dira Agorrosineko kantinan eta Ariznoa, Bule eta Depor tabernetan. Nagusiendako txartelek 20 euro balioko dute eta gazteenek, 15 euro. Arratsaldean, denboraldiko lorpenen aurkezpena, zozketak, jokoak, musika eta mus txapelketa izango dira. Eguna amaitzeko, karpan afaltzeko parrillada egingo da eta DJ jaia gaua alaitzeko.\nZuzendaritzakoek BKEko arroparekin joateko deia luzatzen da zuzendaritzatik.


Game Noodle Panie en Online. Play for free\nGame Noodle Panie en\nPlay jokoa Noodle Panie en Online:\nGame Description Noodle Panie en\nJoko honetan jolasteko Sue neska bat, bere lehen lana lortzen duzun bezala. Sue bat janari azkarreko jatetxe batean lan egiten du, jatetxearen espezialitatea beroa fideoak da. Jokoaren maila guztietan dirua zor duzun diru-muga bat badaukazu. Goi mailako, orduan eta dirua irabazteko behar duzu, eta aginduak dira xeheagoa bihurtuz. Bezeroaren nahiak ezagutu ahal izan zuen bere burua baino gehiago ikonoa begiratzen baduzu. Pantailaren ezkerretik goialdean dago errezeta bat, bazkari bat prestatu behar da.. Play jokoa Noodle Panie en konektatuta.\nTekniko jokoa Noodle Panie en ezaugarri\nGame Noodle Panie en gehitu: 18.10.2013\nJokoa jokatzen: 283 aldiz\nBezalako jokoa Noodle Panie en Jokoak\nDeskarga jokoa Noodle Panie en\nEmbed Joko Noodle Panie en zure web orrian:\nJokoaren txertatu Noodle Panie en zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Noodle Panie en, eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Noodle Panie en-rekin, baita ere, jokoa jokatu zen:


Albisteak - Zer oinarrizko funtzio behar ditu hotelen sarrailak |ateen sarraila adimendunak |sauna sarrailak dute?\nHotelen sarrailen oinarrizko funtzioak, ateen sarrail adimentsuak, saunako sarrailak, batez ere segurtasuna, egonkortasuna, zerbitzu-bizitza orokorra, hotelen kudeaketa funtzioak eta atearen blokeoaren beste alderdi batzuk daude.\n1. Egonkortasuna: egitura mekanikoaren egonkortasuna, batez ere blokeo-zilindroaren egitura mekanikoa eta enbragearen egitura;motorraren lan-egoeraren egonkortasuna, batez ere ateen sarrailetarako motor berezi bat erabiltzen den aztertzeko;zirkuitu zatiaren egonkortasuna eta interferentziaren aurkakoa, batez ere ikertu babes-zirkuituaren diseinua dagoen ala ez.\n2. Segurtasuna: erabiltzaileek hoteleko sarrailaren egitura-diseinua aztertu behar dute.Atearen sarraila segurua ez denez, bere egitura mekanikoaren diseinuak zeregin oso garrantzitsua betetzen du, batez ere sarraila zilindroen teknologia eta enbragearen motor teknologia..\n3. Zerbitzu-bizitza orokorra: hoteleko ate-sarraila adimendunen zerbitzu-bizitzaren diseinua ezinbesteko baldintza da hotelak epe luzerako onura ekonomikoak lortzeko.Hotel batzuetan instalatutako ateen sarrailek kolorazio- edo herdoil-puntu handi bat dute gainazalean urtebete baino gutxiago erabili ondoren."Autosuntsitzen diren irudiak" mota honek ateen sarrailak larriki eragin dio hotelaren irudi orokorrari eta askotan kalte handiak eragin dizkio hotelari.Mantentze-osteko kostuak hotelaren funtzionamendu-eraginkortasuna murriztuko du, eta kasu larrietan galera ekonomiko zuzenak eragingo dizkio hotelari.Hori dela eta, oso garrantzitsua da erabiltzaileek zerbitzu-bizitza orokor luzea duen hoteleko sarraila elektronikoa aukeratzea.\n4. Hotelaren kudeaketa funtzioa: hotelarentzat, gelaren kudeaketa hotelaren kudeaketa estandarrarekin bat etorri behar da.Ateko sarrailaren kudeaketa funtzioak gonbidatuak erraztu ez ezik, hotelaren kudeaketa maila orokorra hobetu behar du.Beraz, ateen sarraila elektronikoek hotelen kudeaketa funtzio ezin hobea izan behar dute:\n·Kudeaketa funtzio hierarkikoa du.Atearen blokeoa ezarri ondoren, maila ezberdinetako ateak irekitzeko txartelak automatikoki izango ditu eragina;\n·Atearen blokeo txartelaren denbora-muga funtzio bat dago;\nAteak irekitzeko erregistro funtzio indartsua eta osoa du;giltza mekanikoa desblokeatzeko erregistro funtzioa du;\nSoftware-sistema egonkor eta fidagarrian exekutatzen da, datu-gaitasun handiarekin eta mantentze-kostu baxuarekin, eta horrek ondo konpon ditzake "txartel bakarreko" sistemaren interfaze teknikoaren arazoak;\nGiltza mekanikoa larrialdi desblokeatzeko funtzioa dago;larrialdi-txartelaren ihes egiteko ezarpen-funtzioa dago;\nTxertazioaren aurkako alarma funtzio automatikoa dago;\n·Normalean irekita eta normalean itxita ezartzeko funtzioa du, konferentziaren gaiak errazteko.\n© Copyright - 2010-2021 : Eskubide guztiak erreserbatuta. Produktu aipagarriak, Gunearen mapa, Hoteleko tiradera, Ate lerragarrien ordezko sarraila, Ate elektrikoen sarraila komertziala, 2020ko ate sarrail adimendun onena, Beirazko ate irristakorra giltza-sarrailarekin, Aterako sarraila, Produktu guztiak


Internet erabiliz enpresen negozioa handitzeko jarraibideak - SPRI\nInternet erabiliz enpresen negozioa handitzeko jarraibideak\nIharunaldiaren momentu bat.\nSPRI Taldeak antolatutako jardunaldi batean, Víctor Puig adituak ziurtatu du “web orriek salmentarako” balio behar dutela eredu industrial batean.\nEsan du sare sozialetan “beti dela hobe irismena neurtzea jarraitzaile kopurua baino”.\nNola lor daiteke negozioa egitea enpresa baten edukiak Interneten zabalduta? SPRI Taldeak Enpresa Digitalaren bitartez antolatutako jardunaldi batean, Zinko enpresako Víctor Puig adituak hainbat jarraibide eman ditu sarearen erabilera optimizatzeko, eta esan du ahots eta ikuspegi desberdinak erabili behar direla aukeratutako bezero motaren arabera.\n“Eredu industrial batean web orriek salmentarako balio behar dute”, azpimarratu du Puigek. Orobat esan du ez dela erabili behar testu luzerik, eta “probak egin behar direla proiektuan inplikatuta ez dagoen norbaitekin”. Gomendatu du blogak erabiltzea “webean sartzen ez diren gauzetarako”, eta albiste atal bat sortzea, “teknikoki blog bat bezalakoa, baina formalagoa”.\nAdituak azaldu du nola erabili behar diren sare sozialak, zeintzuetan “galderak oso eraginkorrak diren jendea zure edukietara sarrarazteko. Eta hitz jokoek oso ongi funtzionatzen dute bertxioak lortzeko. Horrek ikusgarritasun handia ematen du. Ez da gauza bera argitaratu behar sare sozial desberdinetan”.\nEdukiekin negozioa optimizatzeko, Puig-ek gomendatu du argitalpenen egutegi bat diseinatzea jarraibide sinple batzuekin: Facebook-en ez argitaratu egunean bi eduki baino gehiago, ez Instagram-en bi argazki baino gehiago jarraian, eta egunean lau txio egin gehienez. Ildo editorialari dagokionez, albisteen erdiek enpresaren sektoreari buruzkoak izan beharko lukete, %25 ikuspegi teknologikokoak, %15 konpainiari buruzkoak, eta %10 produktuari buruzkoak.\nGomendatu du probak egitea sarean edukiak argitaratzeko ordutegi egokiena zein den jakiteko. “Argitaratu gauzak ordu desberdinetan, eta edukia antzekoa bada, orduan ikusiko da kasuistikarik baden”.\nPuig-ek esan du informazioa argitaratu baino lehen komeni dela baloratzea, esaterako bere ikuspegia, zein sare sozialetan zabalduko den, eta sare bakoitzerako egokitua dagoen. “Eta elkarreragitera bultzatu dezala”. Esan du ez dela beharrezkoa eduki propioak egitea, berdin erabil daitezkeela enpresaren produktuari buruz beste hedabide batzuk argitaratzen dituzten edukiak.\nMaterial grafikoarekin batera metadatuak sartu behar dira. “Metadaturik gabe, alferrik da 100 argazki igotzea. Aski da bost minutu eskaintzea lan horri”. Interneteko edukien arrakasta neurtzea funtsezkoa da. Puigek definitu egin du sare sozial bakoitzak enpresaren negozioan daukan inpaktua. “Twitter baliagarria da informazio korporatiboa emateko eta produktua profesionalengana helarazteko; Instagram ona da preskribatzaileekin harremanetan jartzeko; eta Facebook gehiago erabiltzen da amaierako bezeroarekin harremanetan jartzeko, eta, bigarren maila batean, preskribatzaileekin”.\nPuigen arabera, Interneten zailtasuna da “dena neurtu daitekeela”, eta gomendatu du sare sozial bakoitzera egokitzea eskuratzen diren datuak. Erantsi du “beti dela hobe irismena neurtzea jarraitzaileak baino”, eta, gero eta gehiago, irismena “inbertsio bidez bakarrik lortuko dela”. Adituaren arabera, hobea da joera ezen ez balioa. “Progresio positiboa da garrantzitsuena. Sare sozialetako proiektuak epe ertain eta luzekoak izaten dira beti, lehen urtetik aurrera”.


Ugao-Miraballesko udalak BI-625 errepideko luminariak ordezkatuko ditu - Deia\n25.703 euroko (BEZa kanpo) aurrekontua\nUgao-Miraballesko udalak BI-625 errepideko luminariak ordezkatuko ditu\nUdala lizitazio aldian jasotako proposamenenak aztertzen ari da\nBILBO. "Proiektu honek, bai ibilgailuen trafikoari eta bai alde zaharraren inguruko etxebizitzetan bizi diren familiei on egingo die. Ideia errepidearen eremuan, iaz Usilako Industria-Gunean jarri ziren ezaugarri berberak dituzten LED motako 48 argi jartzea da. Ekintza honek, pixkanaka udalerri osoko eraginkortasun energetikoa hobetzeko, Udalak 2012an abian jarri zuen estrategiari erantzuten dio", baieztatu du Ekaitz Mentxaka Ugao-Miraballesko alkateak.\nLED erako lanpara berriek, egungo VSAP teknologiadun argiak ordezkatuko dituzte. Argiteria mota hau askoz eraginkorragoa eta bizitza erabilgarri handiagokoa da. Udalak kontsumitzen duen energiaren erabilera zentzuzkoago eta eraginkorrago bat (%70erainoko aurreztea) egin nahi du, CO2 isurpenak murriztuz (%50a baino gehiago) eta energia-faktura txikituz (ia 6.000 euroko aurrezpena).\nHalaber, Udalak ekintza hau Ugao-Miraballesko herritarrentzat eredu izatea du helburu, beraiek ere bere etxe, enpresa eta merkataritza-saltokietan eraginkortasun energetikoko ekimenak hasi ditzaten.\nArgiteria publiko eraginkorrago eta jasangarriago baten aldeko apustua\nEgun 21 aginte-koadro eta guztira 750 luminaria inguru daude. 2012. urtera arte, hauetariko %97a VSAP (presio handiko sodio-lurruna) argiak ziren baina azkeneko urteotan, Udalak sustatu dituen eraginkortasun energetikoaren neurriekin, apurkaapurka LED argiengatik ordezkatzen ari dira.\nDuela sei urte gutxi gorabehera, udal ugaotarrak udalerriko argiteria publikoaren berritze prozesuari ekin zion. Lehenengo ekintzak erdiguneko kale nagusienetan gauzatu ziren (Udiarraga kalea, Torre de Ugao kalea eta Herriaren Enparantza). 2018an 50 argi ordezkatu ziren Usilako Industria-Gunean.\nHonela eraginkortasun energetikoaren estrategia udalerri guztitik zehar zabaltzen doa eta emaitzak egiaztatzen ari dira, bai Udalaren energia-kostuen aurrezpenean, baita berotegi-efektuko gasen isurketen murrizpen nabarian ere.


Kirol albisteetatik %8,56 soilik dira emakumeen jardunari buruzkoak | Gizartea | Berria\nZertxobait igo da emakumeen presentzia kirol albisteetan, baina oso urria da oraindik. Ondorio hori atera du Eusko Jaurlaritzako Kirol Zuzendaritzak. Urtebete lehenago egindako azterketarekin alderatuta %3 inguru igo dela azaldu dute Jon Redondo Kirol zuzendariak eta Dorleta Ugalde Kirol Zuzendaritzako teknikariak.\nAste bakarreko berriak aztertu zituzten iaz, eta aurten zabaldu egin dute epea: 2013ko eta 2014ko lau aste aukeratu dituzte, lau hilabete ezberdinetakoak. 15.316 albisteetatik, 1.280 dira andreen jardunaren ingurukoak.\nIkusgarritasun erreala, ordea, are txikiagoa dela ohartarazi du Redondok. "Tituluak soilik irakurtzen dituen gizarte honetan", emakumeei buruzko berrien %16,2 soilik nabarmentzen dira orrialdeko albiste nagusi gisa. Azaletara iritsitako kirol albisteetatik, %4,11 dira andreenak. Emakume kirolariak aipagai dituzten albisteetan, hirutik batek bakarrik darama haien argazkia. Hedabide batzuetan ohikoa da, esaterako, albiste bateko azken hiruzpalau lerroak ematea emakumeen kirolari.\nTrataera ere aztertu dute, eta adibide batzuk eman: izenez soilik aipatzea tituluetan emakume kirolariak; kontziliazioaz aritzean, familiaz galdetzea andreei eta lanaz gizonei; itxura fisikoa nabarmentzea kirol jarduna nabarmendu beharrean; gorputzaren erabilera merkantilista egitea...\nEuskal Herrian argitaratzen diren zortzi egunkari daude aztertutakoen artean; beste biak Espainiakoak dira, kirolean espezializatuak. Azken horietan, are txikiagoa da andreen presentzia. Txostenean ez dituzte jaso hedabide bakoitzaren datuak, Redondoren hitzetan helburua ez delako "bati edo besteari begiratzea", baizik "kontzientziazioa bultzatzea".\nOro har, "presentzia kuantitatibo eta kualitatibo eskasa" nabarmendu dute ondorio gisa: gizonak agertzea bermatua dago, baita denboraldi-aurrean ere; emakumeak, aldiz, emaitzek baldintzatzen dituzte. Eta emaitzak hobeak izan arren, nabarmen gutxiago agertzen dira.


Elkano Fundazioa – Elkano, katastrofe historiografiko baten bilakaeraren eta motibazioen kontakizun laburra (2/5)\nElkano, katastrofe historiografiko baten bilakaeraren eta motibazioen kontakizun laburra (2/5). Izan en zen ilustrazioa: Martín Fernández de Navarrete.\n19 ABU, 2020\nBost artikuluko sorta honetan, ikusiko dugu denboran zehar hainbat eta hainbat gezur bildu direla Elkanoren inguruan. Gaurko sarreran, espedizioko jatorrizko testigantza guztiak galdu zirela aipatuko dugu, eta hori garbiketa sistematiko baten bidez bakarrik gerta zitekeela azalduko. Halaber, Martín Fernández de Navarrete historialariari buruz hitz egingo dugu; haren lana, baieztapen okerrez eta gezurrez betea, lehen zirkunnabigazioari buruzko espainiar historiografia osoaren oinarria da.\nUlertzeko oraindik nola egon daitekeen indarrean hain faltsutze historiko larria, datu bat jakin beharra dago: espedizio horretako milaka agiri badaude ere, hura hornitzeko egindako erosketa txikienaren egiaztagiriak barne, Espainian galdu egin dira jatorrizko testigantza guztiak, atzerrian kopiarik ez zutenak, edo liburutegi eta artxibategi pribatuetan agertu dira kasualitatez. Beste guztiaren arrastorik ere ez dago, ez jatorrizkorik, ez eta kopiarik ere, zalantzarik gabe, egin izango baitzituzten kopiak. Eta hori ulertzeko modu bakarra da pentsatzea norbaitek garbiketa sistematiko bat egin duela.\nEz ontziko libururik, ez Elkanoren idazkirik\nHasteko, ontziko liburua, Magallaesek eta Elkanok idatzia, eta Elkanok entregatua Sanlúcarrera iritsitakoan. Agiri horrek ongi gordeta behar zuen, bitxi baten pare, baina inork ez daki non dagoen edo zer gertatu zaion. Haren edukiaren zati bat bakarrik ezagutzen dugu, Maximiliano Transilvanok Salzburgoko artzapezpikuari bidalitako gutunaren oinarria delako, eta haren kopia ugari zabaldu zirelako Europan. Era berean, ez dakigu zer gertatu zen Elkanok idatzitako bidaiaren kontakizunarekin, Oviedok hura existitu zela fede ematen badu ere. Ez eta León Pancaldoren roteiro agiriarekin ere. Lehorreratu ondoren Elkanok Enperadoreari idatzitako gutuna ere galdu egin zen, baina, XIX. mendean, zenbait kopia agertu ziren zenbait hiri europarretako artxibategietan, eta horiei esker iritsi da guganaino. Orobat, ez dakigu non dauden San Martínen idazkiak; koroa portugaldarrak hartu zituen Trinidad mendean hartu zuenean, eta Espainiari igorri zizkion bi erreinuen bateratze dinastikoaren ostean. Ustez Albok idatzia den itsasbideari dagokionez ‒horrek bai, biziraun zuen‒, daten eta kokapen geografikoen zerrenda hutsa da gehienean, eta ez du bestelako xehetasunik ematen. Agian horri esker iritsi da guganaino. Bestalde, Ginés de Mafraren zerrenda Madrilgo Liburutegi Nazionalean aurkitutako eta egile ezezaguneko idazki baten barruan kasualitatez aurkitutako kopia bat da. Idazkia XVI. mendean idatzi zen, eta XIX.ean koadernatu, edukiari aipamenik egin gabe. Beste gauza batzuen artean, hura osatzen zuten irudiak falta dira. Erregeak Elkanori emandako indultua ere, eta haren beste dokumentu pribatu batzuk, fitxategi pribatu batean aurkitu ditu Borja Aguinagaldek, Eusko Jaurlaritzako Dokumentazio Ondarearen arduradunak. Beste alde batetik, “Pilotu genoar bat” (ia ziurtasun osoz Punzorol) kontakizunaren kopiak gorde ziren Parisko Liburutegi Nazionalean eta Lisboako San Frantzisko komentuan. Azkenik, Martín de Ayamonteren aitorpena Torre do Tomboko artxibategi nazionalean zegoen, Portugalen. Hori da guganaino iritsi den jatorrizko testigantza zuzen bakarretakoa, jatorri ezezaguneko kopia bat ez dena, eta bidaiako zenbait gertakari argitzen ditu. Ondoko herrialdean transkribatu eta argitaratu zuten 1933an lehen aldiz, eta 1986an ondoren, baina Espainiako edo nazioarteko historialari bakar batek ere ez zion entzuterik eman, beste behin ere partikular bati esker, Tomás Mazóni esker, hain zuzen ere, komunikabideetara iritsi zen arte. Desagertu egin dira, baita ere, Carvalhoren aurkako prozesuko aktak, Elkanok entregatu zituenak Sevillara iritsitakoan, bai eta funtsezko beste hainbat dokumentu ere, San Antonio ontzian iritsi zirenen adierazpenak, esaterako, oso luzeak zirenak, Recaldek Fonsecari idatzitako gutunean adierazten duen eran: «…ez da izan haietako bat ere [tripulatzaileak] egun erdia behar izan ez duenik [adierazpena hartzeko]». Gutun berean, honako hau eransten du ikerketa bukatu ostean: «…hain aztoramen handia eragin dit gertakari haren ankerkeriak [Magallaesen ekintza]»; hortaz, imajinatu dezakegu erantzunen edukia.\nMartín de Ayamonteren aitorpena, rutaelcano.com webgunearen arduraradunak, Tomas Mazonek, berriki topatua\nGalduta dago, halaber, Badajoz-Elvaseko hitzaldiari buruzko dokumentazio espainiarraren zati handi bat, Elkanok aurkeztutako nabigazio-mapa eta mundu-esfera eta ordezkarien gutun gehienak barne; Elkanok goi-bileran izandako paperaren eta haren prestakuntzaren eta ezagutzaren erakusgarri ziren horiek guztiak. Oraingo honetan ere, fitxategi portugaldarrak dira han gertatutakoaren iturri hoberena, baina historialari espainiarrek ez dituzte inoiz aipatzen, nahiz eta hurbilekoak eta ulerterrazak diren. Izan ere, Juan Sebastian Elkano garai hartako kartografo, kosmografo eta pilotu hoberenekin parez pare eztabaidatzen egotea zenbait astez, eta eztabaidaren ardatz ere bihurtzea, ideia hori ez dator bat historiografia espainiarrak, oro har, aurrerago ikusiko dugun eran, Elkanori egotzi izan dion eta, inpunitate osoz tamalez, oraindik ere egozten dion irudiarekin: gizon oportunista, nabigazio-ezagutzarik gabekoa, baita analfabetoa ere, eta zoria beste merezimendurik ez zuena.\nMartín Fernández de Navarrete, Elizaren zerbitzura ziharduen historialaria\nDesagerpen horiei guztiei esker, askoz ere errazagoa izan zaie batzuei historia berridaztea, bakoitzak bere filien eta fobien arabera. Edo unean-uneko boterearen arabera. Espainian, zehazki, pertsona xelebre bat arduratu zen historia haren zati handiena idazteaz: Martín Fernández de Navarrete; haren izenari “Historialari ilustratua” bukaera gehitu ohi zaio maiz.\nXVIII. mendeko Europan, garaiari zegokion zorroztasun zientifikoa eman nahi zitzaien ikasketa historikoei. Baina Espainian, Ilustrazio espainiarraren distira laburrak ez zuzen denborarik izan, ez eta aukerarik ere, ardura izugarriz Elizak kontrolatzen zuen historia baten lanketa eta narratiba berrikusteko. Ideia berrien eta hierarkia erromatarrak bultzatutako indar atzerakoien arteko talkak Iraultzara eraman zuen Frantzia, eta agian Espainiara ere hedatu izango zen, Napoleonen Okupazioagatik izan ez balitz. Okupazio horren kontrako borrokak kontzientzia nazional espainiar berri bat eraiki zuen, Europako gainerako lekuetakoaren guztiz desberdina, kontrakoa ez esatearren. Han iraultzaileak ziren abertzaleenak, baina Espainian, berriz, atzerakoiak jabetu ziren kontzeptu horretaz, Napoleonen kontrako borrokako pertsonaia gehienak liberalak izan baziren ere. Ezarri zen kontakizunean, espainiar abertzaletasuna muturreko erreakzionarismoarekin eta katolizismoarekin lotuta gelditu zen, eta horixe bihurtu zen berrezarpen absolutistaren ardatz ideologiko berri, eta aurrerakoitasuna eta ideia liberalak, aldiz, "Espainiaren aurkakotzat" jo ziren. Kontakizun horri eusteko, haren oinarri izango zen historia bat landu beharra zegoen, eta bere gain hartu zuen ardura hori Martín Fernández de Navarretek, arreta handiz hartu ere.\nAristokrata bat zen, eta, bere hitzetan, Cid Campeador beraren ondorengoa zen. Gaztaroan, ilustratuen zirkuluetara hurbiltzen jakin zuen, eta haiekin identifikatua izatea lortu zuen. Frantziar okupazioan zehar, esku orotako makila izaten saiatu zen hasieran, baina 1811n, frantziarren sekulako garaipenen ondoren, San Isidroko Errege Ikasketen zuzendari postua onartu zuen, aurrerago azaldu zuen eran, behar ekonomiko larriek bultzatuta. Napoleon erori ostean, aurre egin ahal izan zien frantsestu izatearen akusazioei, Fernando VII.a errege berria Madrilera iritsi zenean hari ongi-etorria emateko testua idatziz: Fernando VII.a Errege jauna zoriontzeko otoitza, zorionez tronua hartu duelako. Errege absolutista horrek izendatu zuen Historiaren Errege Akademiako zuzendari, eta Navarretek nahieran berrantolatu zuen hura, eta akademiaren benetako sortzailetzat ere jo zuten horregatik. Liberal izanak (Fernando VII.ak honako hau esan zuen hari buruz: «liberal bat da, guztiok izan beharko genukeen eran»), erregimen berriaren zerbitzura egin zuen bere lanaren zatirik handiena, Espainiak munduan egindako “egitandi ebanjelizatzailearen” aldarrikapenean eta Eliza Katolikoaren defentsan oinarritua. Bere lan nagusia izan zen Espainiarrek XV. mendearen amaieraz geroztik itsasoz egindako bidaien eta aurkikuntzen bilduma: zenbait agiri argitaragabekorekin…, 1825 eta 1837 artean argitaratua.Trebetasun handia zuenez unean-unean boterean zeudenetara egokitzeko, harreman estua zuenez Elizarekin eta eskakizun historiografiko berriak formalki betetzen zituen beste lanik ez zegoenez Espainiako historiari buruz, erraz lortu zuen aitorpena estatuan eta nazioartean, eta gaur egun ere, oraindik, laudorio sutsuak eta hiperbolikoak zuzentzen dizkiote bere ondorengo espainiarrek. Orobat, iraultza amerikarren ondorioz inperioak bizi izandako desintegrazio bortitzaren lekuko izan zen, eta horrek areagotu egin zituen herri-mugimenduekiko zuen ezinikusia eta gizartea eliteek zuzendu behar zutenaren sinesmena. Elite europar eta kristauek, nola ez. Hori horrela, gizon arrunten ulertzeko gaitasun ezaren aurka borrokatu behar duten elite horien eredu bikain bihurtu zuen Magallaes. Oso hurbil sentitzen zen pertsonaia horrengandik: leinu zaharreko noblea, baina baliabiderik gabekoa, bere erregearen alde borrokatzen dena itsasoz haraindi, merezi duela usten duen saririk jaso gabe. Aitzitik, Elkanoren aginte-modua arbuiagarria iruditzen zitzaion Navarreteri, auzi garrantzitsuenak bozketaz erabakitzeko ohitura baitzuen. Bere heroia, gainera, paganoei benetako erlijioa eramateko saiakeran hil zen, haien arimak salbatzeko saiakeran. Hari esker, mitoa behin betiko finkatuta gelditu zen. Elkanok, aldiz, ez zuen “zibilizatzeko” lan horrekin jarraitu, XX. mendearen erdialdera arte mendebaldeko gizon gehienek beren betebehartzat zutena barneratu gabe. Aitzitik, lehen esan dudan eran, ez zuen inoiz inor konkistatu, ebanjelizatu edo zibilizatu. Ez zen saiatu ere egin. Eta, halere, patu bidegabeak hari eman zion munduari lehen bira emateak dakarren loria. Eta Navarrete bidegabekeria hori zuzentzen eta nor bere lekuan jartzen saiatu zen.\nIzenburu hau jarri zion lehen mundubirari buruzko kapituluari: Bidaia Moluketara, lehena. Fernando Magallaes eta Juan Sebastian Elkanorena.Getariako plebeioak zirkunnabigazioa lortu zuela aipatu ere ez du egiten. Magallaes noblearen hagiografia bat da, bere esanetan oinarri hartu dituen iturri historikoak batere errespetatzen ez dituena. Okerrez, omisioz, interpretazioz eta ageriko asmakuntzaz beteta dago, baina, sinestezina dirudien arren, gai horri buruzko espainiar historiografia osoaren oinarria da oraindik ere, eta bereziki Historiaren Errege Akademian ondorengo izan dituenentzat. Eta, Pigafettaren kopia anbrosianoarekin batera ‒Navarretek berak eman zion egiazkotasun-agiria‒, baita nazioarteko historiografiaren oinarria ere.\nEz dudanez luzatu nahi, oso ezagunak diren zenbait adibide aipatuko ditut. San Julianeko matxinoen arrazoiak ezkutuan uzteko, Magallaes heroiko eta kristautzailearen erregeren aginduekiko desobedientzia, Navarretek dio haien helburu koldarra Espainiara itzultzea zela. Baieztapen horren iturri gisa, Pigafetta eta Maximiliano aipatzen ditu, baina horiek ez zuten inoiz halakorik esan. Ahaztu egiten zaio bizirik atera zirenek adierazi zutela matxinoek hegoalderantz jarraitu nahi zutela ahal zuten artean, eta pasabidea aurkitzen ez bazuten, Moluketara joan Afrikatik, erregearen jarraibideekin eta Magallaes beraren konpromisoarekin bat. Guztiz nahita egindako faltsutzea da, eta historiografia akademiko espainiarrak, eta mundukoak, behin eta berriz errepikatu dute gaur egun arte. Badajoz-Elvaseko hitzaldian, Elkano desagerraraztea erabaki zuen, eta Hernando de Colón bihurtu zuen protagonista, baina hark bere lehen mintzaldian bere aitaren lana defendatu besterik ez zuen egin, eta auzia saihestu, esanez, garai hartan eskuragarri zeuden bitartekoekin, ezinezkoa zela jakitea Molukak nori zegozkion.\nAre larriagoa da historia kontatzean helburuak hain garbi dituen gizon bat arduratu izana gertakari haiei buruzko agiriak bilatzeaz eta sailkatzeaz.\nSorta honetako hurrengo artikuluan, Pigafettak idatzitako bidaiaren kronikan enigmatikoki Elkano ez aipatu izanari buruz hitz egingo dugu. Edo, zehatzago esanda, Amorettik 1800ean argitaratutako testuan (Pigafettaren jatorrizkoa galdu egin baitzen). Zalantza ugari egon izan dira Amorettiren, Milango Liburutegi Anbrosianoko artxibozainaren, testuaren egiazkotasunari buruz; alabaina, lehen mundubirari buruzko ikasketa nagusien oinarri gisa kokatua izan da.\n Juan López de Recaldek San Antonio ontziaren iritsierari buruz Rodríguez Fonseca apezpikuari bidalitako gutuna.


«Euskaraldiak hausnartzeko balio du»\n20 azaroa, 2020 Kate Motzean 284\nOso ekintza ona da, hausnartzera eramaten gaituelako: zenbat hitz egiten dugun euskaraz, norekin bai eta norekin ez, noiz, zergatik… Ahalik eta gehien hitz egiteko balio izatea ere espero dut.\nIdiazabalen ere ba al dago zer hobetu?\nOraindik lana dago egiteko. Oraindik erdara entzuten da kaleetan. Ez da %100ean herri euskalduna.\nPelikula bat eta telesail bat?\nGrease eta La Veneno.\nMusikalak asko gustatzen zaizkit. Nire ametsa New Yorkera joatea, eta bide batez, Broadwayn hiruzpalau musikal ikustea da.\nIdiazabalgo alkatea bazina…\nKultur etxea egingo nuke.\n« «Larre motzekook belardia hazten ikusi dugu»\nNi, hi, zu, hura, gu, zuek, haiek, amonanetik hona »


Plastikoa, erregaien iturri | Gizartea | Berria\nHondakin elektronikoak tratatzeko planta bat, Tenerifen (Espainia); berotegi efektua duten gasen %99 garbitzea lortu dute. DAVID BUSTABAD / EFE\nArazoari irtenbideak bilatzeko erronkan, plastiko hondarrak behar bezala aprobetxatuz eskura daitezkeen onurak ikertzen ari dira Zientzia eta Teknologia Fakultateko Ingeniaritza Kimikoko Sailean; Ingurumenaren Iraunkortasunerako Teknologia Kimikoei buruzko ikerketa taldeko kidea da Salbidegoitia: «Plastikoa petroliotik eskuratzen da. Horrenbestez, atzerako prozesua erabiliz, hidrogenoa edota erregai likidoa eskura daiteke». Horretarako, tratamendu bat edo beste erabiltzen dute, plastikoaren arabera. «Sakelako telefonoek, ordenagailu eramangarriek, tabletek... txipak, plastikoak edota metal asko izan ditzakete. Behar bezalako tratamendua erabiliz, plastikoaren lehengaia eskura genezake, hots, hidrokarburoak. Aldi berean, hondakinek dituzten metalak berreskura daitezke berriro erabili ahal izateko».


Aizpuru-Cotano eta Juaristi-Eizmendi bikoteak garaile Aiako pala txapelketa mistoan - Aia - Karkara.eus\nAizpuru-Cotano eta Juaristi-Eizmendi bikoteak garaile Aiako pala txapelketa mistoan\nIñigo Gaiton 2022-01-09 16:02\nAiako I. Pala Txapelketa Mistoko bi finalak jokatu ziren atzo arratsaldean, larunbatarekin. 23 bikotek parte hartu dute lehiaketan.\nAtzo 18:30ean eman zitzaien hasiera Aiako I. Pala Txapelketa Mistoko finalei. 14 urte bitartekoen artean, Eki Aizpuruk eta Maddi Cotanok osatutako bikoteak Sarra Arroyo eta Xuban Illarramendi izan zituzten aurkari. Aurrenekoentzat izan zen garaipena, lehen set-a 10-5 eta bigarrena 10-9 irabazi eta gero.\n14 urtetik gorako parte hartzaileen artean, berriz, Unai Juaristi eta Garazi Eizmendi izan ziren onenak. 10-6 eta 10-4 gailendu zitzaizkien Eneritz Erkizia eta Igor Ituraini.\nAiako Kirol Elkarteak antolatu du txapelketa, eta hau izan da aurreneko edizioa. Guztira 23 bikotek parte hartu dute bi kategorietan, eta antolatzaileek "oso balorazio positiboa" egin dute. Nabarmendu dutenez, kontentu daude izandako bikote kopuruarekin, eta baita palaz jokatzen oso gutxi ibilitakoak ere lehiaketan izatea lortu dutelako.


ALBOAN::Heziketa baliabideak::San José, Durango. 2007\nEgileak: ALBOAN, Jóvenes del Tercer Mundo, ZABALKETA, Bateginez, Coordinadora de ONGD de Euskadi\nSan Jose (Durango) 2007. Errealitatearen azterketa. Gaur egungo gure mundua\nIkastaroa: 1. Batxilergoko ikasleak.\nSan Jose (Durango) 2007. Zergatik egoera hau?\nTaldearen ezaugarriak: San Jose (Durango) ikastetxeko ikasle-taldea da. Ikastetxeak bertako irakasleek osatutako Elkartasun Batzordea eratu zuen boluntariotza sustatzeko. Horrela ikastaroak antolatu eta eskaini egiten ditu ikasleei.\nEgoera hau eragiten duten kausak sakondu.\nEzagutu eta aztertu zer den delako globalizazioa.\nGiza eskubideen berdintasuna\nBiztanleriaren banaketa eta aberastasuna mundu mailan\nMetodologia, dinamika edo erabilitako baliabideak:\nEnpatia-rolaren jokoa, Eskubideen desberdintasunaren inguruan.\nEpiketa baten antzezpena.\nAulki-jokoa, Ipar eta Hegoaren arteko desberdintasuna ezagutzeko.\nSan Jose (Durango) 2007. Kale-ekintza Bilbon\nIkastaroa: 1. batxilerreko ikasleak\nHurbilketa Milurtekoko Garapen Helburuetara (MGH).\nGobernuak, giza erakundeak eta gure inguru hurbileko pertsonak egiten ari direna aztertu.\nMetodologia, dinamikak eta erabilitako baliabideak:\nMGHen edukia birpasatzeko dinamika.\nDinamika ALBOANen MGHen posterrekin.\nMaterialak: Kanoia eta eramangarria (portatila).\nSan Jose (Durango) 2007. Amesten dugun mundua\nIkastaroa: 1. Batxilergoko ikasleak\nSan Jose (Durango) 2007. Zer egin dezakegu?\n1. Batxilergoko ikasleak.